ئەم ئاماژانە پێماندەڵێت، فۆشتنی نەوت بەنرخێكی زۆر هەرزان (یازدە دۆلارو ٧٣ سەنت كەمتر لە برێنت)، خەرجی زۆری كۆمپانیاكان (بەهۆی گەندەڵی) و گرێبەستی خراپ لە نەوتی هەرێم پێویستی بە پێداچونەوەیە..\n-نرخی برێنت ٣٨ دۆلارو ٧ سەنت بوە، بەڵام پوختەی داهات بۆ بەرمیلێك نەوتی هەرێم ٧ دۆلار ٨٠ سەنت بوە..\n-شایستەی كۆمپانیاكانی بەرهەمهێنانان و كرێی بۆری بۆ هەر بەرمیلێك ١٦ دۆلار و ٨٥ سەنت بوە، بەڵام تێكڕای داهات بۆ حكومەت ٧ دۆلارو ٨٠ سەنت بوە..\n-تێكڕای فرۆشتنی نەوت ٢٦.٣٣ بوە بۆ هەر بەمیلێك لەم ڕێژە ٧ دۆلارو ٨٠ سەنت وەك پوختەی داهات ماوتەوە، واتە (%29.6) ئەو نەوتەی فرۆشراوە داهاتی حكومەتی هەرێمە (%70.4) وەك خەرجی ڕۆشتوە!\nدەچمە وردەكاری ..\nلە ٩ مانگی یەكەمی ساڵی 2020 حكومەتی هەرێم ١٢٤ ملیۆن و ٧٧٩ هەزارو ٩٦١ بەرمیل نەوتی فرۆشتوە..\nتێكڕای نرخی فرۆشتنی نەوتی هەرێم لەو نۆ مانگەدا، 26.339 دۆلار بوە، تێكڕای نرخی برێنت 38.73 دۆلارە یە، بەمەش هەرێم 11.73 یازدە دۆلارو ٧٣ سەنت، كەمتر لە نرخی برێنت نەوتەكەی فرۆشتوە!! ئەم بڕە لە داشكاندن زۆر زۆرە..\nحكومەتی هەرێم لە ١ی نیسان تاوەكو ٣٠ حوزەیران، ٣٨ ملیۆن بەرمیل نەوتی فرۆشتوە بە تێكڕای نرخ 15.78 دۆلار، لە كاتێكدا تێكڕای نرخی برێنت لەو سێ مانگەدا 29.43 دۆلار بوە... واتە هەرێم بە 13.78 (سیانزە دۆلارو حەفتاو هەشت سەنت كەمتر لە نرخی نەوتەكەی فرۆشتوە!!\nلەم سێ مانگەدا خەرجیەكانی نەوت زۆر زیاترە لە داهاتەكەی، بەشێوەیەك حكومەت نەك داهاتی نەبوە، بەڵكو ٧٦ ملیۆن دۆلار زیانی بەركەوەتوە.\nداهاتی نەوت ٥٩٠ملیۆن دۆلار بوە، خەرجی نەوت ٦٦٦ ملیۆن دۆلار بوە...\nبۆ داپۆشینی ئەم زیانە حكومەت بڕی ٤١٥ ملیۆن دۆلاری لە كۆمپانیاكانی نەوت وەرگرتوە بۆ فرۆشتنی نەوتی ساڵانی ئایند بە پێشەكی!!\nبڕی پارەی دراو بۆ تاریفەی كۆمپانیای وزەی توركی ٢٥٤ ملیۆن دۆلارە.\nبڕی پارەی دراو بۆ كۆمپانیای بۆری كوردستان ( كار و ڕوس نەفت) ٤٥٥ ملیۆن دۆلارە..\nكۆی گشتی: ٧٠٩ ملیۆن دۆلار\nبەمەش كرێی بۆری بۆ هەر بەرمیلێك نەوت 5.69 پێنج دۆلار و شەست و نۆ سەنت كەوتوە، بەراورد بە نرخی نەوت بڕێكی زۆرە..\nشایستەی كۆمپانیاكانی نەوت\nكۆی ئەو پارەیەی لە دراوەتە كۆمپانیاكانی بەرهەمهێنانی نەوت یەك ملیارو ٣٩٤ ملیۆن و ٥٥٥ هەزار دۆلارە، ئەمەش بەراورد بەنرخی نەوت بڕێكی ئێجگار زۆرە!\n١ی نیسان تاوەكو ٣٠ حوزەیران كۆمپانیاكانی بەرهەمهێنانانی نەوت ٥٠٠ ملیۆن دۆلاریان وەرگرتوە، بەڵام پوختەی داهات بۆ حكومەت نەك سفر بوە بەڵكو ٧٨ ملیۆن دۆلاریش زیان بوە..\nشایستەی كۆمپانیاكانی نەوت بۆ هەر بەرمیلێك 11.16 یازدە دۆلارو ١٦ سەنت بوە.. لەكاتێكدا پوختەی داهاتی حكومەت بۆ هەر بەرمیلێك ٧ دۆلارو ٨٠ سەنتە..\nئەم بڕە بڕێكی ئێجگار زۆرە چونكە ١٧٠ هەزار بەرمیل نەوت هی كێڵگەی خورمەڵەیە، كە كێڵگەیەكی خزمەتگوزاریە نەك هاوبەشی لە بەرهەم و كۆمپانیای كار بەڕێوەی دەبات..\nلە ڕاپۆرتەكە بڕی ئەو پارە دیارنیە كە دراوە بە هەر یەك لە كۆمپانیاكان تاوكو بە داتای كۆمپانیاكە بەراورد بكرێت..\nئاماژە مەترسیدارەكان و ئەو داهاتەی بۆ حكومەتی هەرێم ماوەتەوە\nهەرچەندە بەپێی ڕاپۆرتی دیلۆیت یەك ملیار ٨٣١ ملیۆن و ٧٧٢ هەزار دۆلار وەك داهات پاش دەرهێنانی خەرجی بۆ حكومەتی هەرێم ماوەتەوە، بەڵام لەم بڕە ٩١٣ ملیۆن ٦٦٦ هەزار دۆلار فرۆشتنی نەوتی ئایندە بوە بە پارەی پێشوەخت (قەرز) واتە:\nپوختەی داهاتی نەوتی نۆ مانگی ساڵی پێشوو ٩١٨ ملیۆن و ١٠٦ هەزار دۆلار بوە، حكومەت ٤٧ ملیۆن ٦٥٦ هەزار دۆلار قەرزیشی داوەتەوە لە داهاتی نەوت دەبێ ئەژمار بكەین بە زیادكردنی داهات، بۆیە داهاتی ڕاستەقینە ٩٦٥ ملیۆن و ٧٦٢ هەزار دۆلار بوە.. واتە لە بەرمیلێك تەنیا 7.80 حەوت دۆلار و هەشتا سەنت ماوەتەوە!!


وتەبێژی وەزارەتی كارەبای عێراق ڕایدەگەیەنێت، گرێبەستەكەیان بۆ هاوردەكردنی كارەبا لەوڵاتی ئێرانەوە بۆ دوو ساڵی تر درێژكردووەتەوە و چەند پرۆژەیەكی تریشیان بۆ ئەو مەبەستە لەگەڵ چەند وڵاتێكی دراوسێدا بۆ دوای كۆتاییهاتنی قەیرانی كۆرۆنا دواخستووە.\nئەحمەد موسا، وتەبێژی وەزارەتی كارەبای عێراق بەئاژانسی هەواڵی سپۆتینگی ڕووسی ڕاگەیاندووە، هاوردەكردنی كارەبا بۆ دوو ساڵی تر واتا لە 2020ەوە بۆ 2021 لەئێرانەوە درێژ دەكرێتەوە لەڕێگەی هەمان هێڵی ئێرانیەوە كەبڕەكەی دەگاتە 1100 بۆ 1200 میگاوات.\nئاماژەی بۆ ئەوەشكردووە، درێژ كردنەوەی گرێبەستەكە بۆ ماوەی دوو ساڵی تر بەپێی ئەو بڕە پارەیە كە لەبودجەی فیدراڵیدا بۆ وەزارەتی كارەبا تەرخانكراوە.\nلەبارەی هاوردەكردنی كارەبا لەوڵاتی سعودیە كە بەپێی ڕێکكەوتنێكی نێوان هەردوو وڵات بڕیاری لەسەر درابوو، وتەبێژەكەی وەزارەتی كارەبای عێراق ڕوونیكردووتەوە، وابڕیاربوو مانگی تشرینی یەكەمی ئەمساڵ بچیتە بواری جێبەجێكردنەوە و بڕی 500 میگاوات كارەبا بگاتە پارێزگاكانی باشوور، بەڵام بەهۆی دۆخی قەیرانی كۆرۆنا و دابەزینی نرخی نەوتەوە جێبەجێكردنی ڕێكکەوتنەكە دواخراوە.\nموسا باشی لەوەش كردووە، دوای كۆتایهاتنی قەیرانی كۆرۆنا پلانیان هەیە پڕۆژەی ستراتیژی گرنگ بۆ هاوردەكردنی كارەبا لەئوردن و توركیادا بخەنە بواری جێ بەجێ كردنەوە.\nئەحمەد ڕازی، یاریزانی دیار و بەناوبانگی پێشووی عێراقی بە کۆرۆنا گیانی لەدەستدا\n2020.06.21 - 08:30\nلە پارێزگايەكى عێراق كۆمەڵێك گەنج بە شۆفڵ ميوە و خۆراك دەگەيەننە توشبوانى كۆرۆنا (وێنە)\n2020.06.20 - 22:13


ئیڤان، چیرۆکی ڕزگاربوویەکی شەڕی داعش » DidiMn\nسەرەتا / سینەما/هەواڵ / ئیڤان، چیرۆکی ڕزگاربوویەکی شەڕی داعش\nفیلمی بەڵگەنامەیی ئیڤان، چيرۆكى ڕزگاربووێك دوایین فیلمی سینەماکار ڕه‌فیق فواد یارئه‌حمه‌دییه، كه بۆ ماوەی دوو ساڵ کاری تێدا کردووە.\nدەربارەی ئەم فیلمە دەرهێنەری فیلمەکە بۆ دیدی من گوتی: ”ئه‌م فیلمه چیرۆكی ژۆرنالیستێكی كوردی خه‌ڵكی شاری كه‌ركوكه به ناوی ئیڤان، كه دوای هێرشی داعش بۆ سه‌ر شاری كه‌ركوك و دوای هه‌ڕه‌شه و مه‌ترسی بۆ سه‌ر گیانی له لایه‌ن گرووپی تیرۆریستیی داعشه‌وه، به ناچار زێدی خۆی و ماڵ و منداڵی به‌جێ ده‌هێڵێت و وه‌ك هه‌زاران په‌نابه‌ری كورد ڕوو ده‌كاته هه‌نده‌ران“.\nگوتیشی: ”ئه‌م به‌سه‌رهاته تاڵه زۆریش دوور نییه له به سه‌رهاتی ژیانی تایبەتیی خۆمەوە، چونكه خۆیشم چەند ساڵێک پێشتر له ڕۆژهه‌ڵاتی كوردستان و دوای هه‌ڕه‌شه‌ی كۆماری ئیسلامی و هه‌وڵی ده‌ستبه‌سه‌ركردنم ناچار بووم زێدی خۆم جێ بهێڵم و ڕێگەی پێشمه‌رگایه‌تی و دواتریش هه‌نده‌ران بگرمە به‌ر“.\nفیلمی دۆكیۆمێنتاری ئیڤان تا ئێستا به‌شداریی چه‌ندین فێستیڤاڵی نێونه‌ته‌وه‌یی كردووه و توانیویه‌تی دوو خه‌ڵاتی باشترین كورته‌فیلمی دۆكیۆمێنتاری له فێستیڤاڵه‌كانی كولكاته فیلم فێستیال كۆلت و ڤێرجین سپرینگ سینه فێست 2018 به‌ده‌ست بهێنێت، هەروەها له چه‌ندین فێستیڤاڵی دیكه‌دا له كێبڕكێدایە بۆ بەدەستهێنانی خەڵات.\nڕه‌فیق فواد یارئه‌حمه‌دی خه‌ڵكی بانه‌ی ڕۆژهه‌ڵاتی كوردستانه و هه‌ڵگری شه‌هاده‌ی ماسته‌ر له فیلمسازی – به‌ڵگه‌نامه‌ییه له وڵاتی به‌ریتانیا و نیشته‌جێی ئه‌و وڵاته‌یه.


٧ ڕێنمایی گرنگ بۆ ئەوەی منداڵەکەت والێبکەیت واز لە گڕووگرتن بهێنێت! – تۆڕی میدیایی خەڵک\n٧ ڕێنمایی گرنگ بۆ ئەوەی منداڵەکەت والێبکەیت واز لە گڕووگرتن بهێنێت!\nئەمەی خوارەوە ٧ ڕێنمایی گرنگە بۆ ئەوەی منداڵەکەت والێبکەیت واز لە گڕووگرتن بهێنێت:\n-بەر لە هەموو شت لەکاتی گڕووگرتنیدا نابێت تۆش کۆنتڕۆڵی خۆت لەدەستبدەیت و پێویستە ئارام بیت.\n-سەرەتا هەوڵبدە هۆکارەکەی بزانیت، چونکە لە منداڵدا ڕەنگە هۆکارەکەی خەوهاتن یان برسێتی بێت، لە کەمێک گەورەتریدا ڕەنگە سترێس و پەستانی خوێندنەکەی بێت، بۆیە خۆت بخەرە جێگەی منداڵەکەت و هۆکاری گڕووگرتنەکە بزانە.\n– پاش ئارامبونەوە لەگەڵ منداڵەکەتدا دابنیشە و قسە بکەن، پێی بڵێ کە بۆچی نابێت بەوجۆرە هەڵسوکەوت بکات.\n– بۆ داهاتوو پێشتر شتەکانیان پێبڵێ و ئاگاداریان بکەرەوە کە گەر کاری لەوجۆرە بکەن چی ڕوودەدات\n– بەڵام لەبیریشت نەچێت، کاتێک کاری باش دەکەن و ئاقڵن، دەستخۆشیان لێبکەیت و دیاریان پێبدەیت.\n– گرنگە هیچکاتیکیش منداڵەکەت نەشکێنیت لەبەرچاو خەڵکانی دیکە و بنەمای ڕێز بهێڵیتەوە.\n– خاڵی گرنگیش ئەوەیە کە خۆت قدوە بیت بۆیان و ئەوەی لەوانی داوا دەکەیت خۆت ئەنجامی نەدەیت.\nچەند وێنەیەکی مێژوویی جیاواز و دەگمەن لێرە دەتوانیت بیبینیت


سه‌رۆكایه‌تیی كۆماری توركیا: قودس شه‌ره‌فی ئێمه‌یه\nكۆمسیۆن ئه‌نجامی كۆتایی هه‌ڵبژاردنی په‌رله‌مانی كوردستانی راگه‌یاند\nچوار كۆمسیار ئه‌نجامی كۆتایی هه‌ڵبژاردن ره‌تده‌كه‌نه‌وه\nرێزان حه‌مه ره‌شید: ئه‌ندامانی گۆڕان، كۆمه‌ڵ و یه‌كگرتوو ده‌نگیان به ئه‌نجامی كۆتایی هه‌ڵبژاردن نه‌داوه\nبەپەلە چوار كۆمسیار ئه‌نجامی كۆتایی هه‌ڵبژاردن ره‌تده‌كه‌نه‌وه\nسه‌رۆكایه‌تیی كۆماری توركیا: قودس شه‌ره‌فی ئێمه‌یه\nوتەبێژی سەرۆکایەتی کۆماری تورکیا رایگەیاند ''قودس شەرەفی ئێمەیە، دۆزی ھاوبەشی ئێمەیە، وەک سەرکۆمار ئاماژەی پێکرد ھێڵی سوورە بۆ ئێمە''.\nئیبراھیم کاڵن، وتەبێژی سەرۆکایەتی کۆماری تورکیا، سەبارەت بە پلانەکەی ئیدارەی ئەمریکا بۆ ناساندنی قودس وەک پایتەختی ئیسرائیل وتی: سەرکۆماری توركیا یەکەم کاردانەوەی ئێمەی نیشاندا، پێشتریش لەگەڵ مەحمود عەباس، سەرۆکی ده‌سه‌ڵاتی فەڵەستین و ژمارەیەکی زۆر لە سەرکردەکانی جیھانی عەرەبی و ئیسلامی و سەرۆکی وڵاتان و سەرۆکوەزیرانەکان قسەی کرد.\nكاڵن وتیشی: تا سەرلەبەیانی ئەمڕۆش لەگەڵ سەرۆک و سەرۆک وەزیرانەکانی ھەریەک لە مالیزیا و تونس و ئێران و قەتەر و سعودیە و پاکستان و ئیندۆنێزیا پەیوەندیی تەلەفۆنیی ئەنجامدا و بەردەوامە لەسەر ئەنجامدانی پەیوەندییە تەلەفۆنییەکانی.\nهاوكات مەولود چاوشئۆغڵ، وەزیری دەرەوەی تورکیا، سەبارەت بە ھەوڵی گواستنەوەی باڵیۆزخانەی ئەمریکا بۆ قودس رایگەیاند: ئەوە دەبێتە ھەڵەیەکی گەورە، لەبری ئاشتیی و سەقامگیری پشێوی بۆ ناوچەکە دەھێنێت.\nوه‌زیری ده‌ره‌وه‌ی توركیا وتیشی كه ھەڵوێستی تورکیا دیارە و ئەوە نەک وەستانە دژی موسڵمانان، بەڵکو وەستانەوەیە دژ بە تەواوی جیھان، ئاشكراشیكردووه كه پێشتریش ئه‌و راستییه‌ی بە وەزیری دەرەوەی ئەمریکای وتووه و لە گفتوگۆکەشدا دووبارە ئەوە باس ده‌كاته‌وه.\nچاوه‌ڕوان ده‌كرێت ئه‌مڕۆ چوارشه‌ممه 6ی کانونی یەکەمی 2017، دۆناڵج تره‌مپ، سه‌رۆكی ئه‌مریكا شاری قودس وه‌ك پایته‌ختی نوێی ئیسرائیل بناسێنێ و باڵیۆزخانه‌ی وڵاته‌كه‌ی له ته‌لئه‌بیبه‌وه بگوازێته‌وه ئه‌و شاره، بڕیاره‌كه‌ی تره‌مپ كاردانه‌وه‌ی جیهانی ئیسلامی و عه‌ره‌بیی به‌دوای خۆیدا هێناوه و ئه‌و وڵاتانه پێیانوایه كه بڕیاره‌كه دۆخی خۆرهه‌ڵاتی ناوه‌ڕاست ده‌ته‌قێنێته‌وه.\nكۆمسیۆن ئه‌نجامی هه‌ڵبژاردنی په‌رله‌مانی كوردستان راده‌گه‌یه‌نێت\nژنێكی كورد له سه‌ر دزینی ئۆتۆمبێلی خوشكه‌كه‌ی دوو كه‌س ده‌ستبه‌سه‌ر ده‌كات\nرێژه‌ی بارانبارینی ئه‌مڕۆ راگه‌یه‌ندرا\nوه‌زیری ده‌ره‌وه‌ی توركیا گه‌یشته به‌غدا\nرۆژنامه‌یه‌ك سێ پلانی توركیا بۆ چاره‌سه‌ركردنی كێشه‌ی كورد ئاشكر ده‌كات\nكوردسات نیوز: توركیا پێدانی ڤیزای به دانیشتووانی سلێمانی راگرت\nلێدوانی به‌ڕێوه‌به‌ری فڕۆكه‌خانه‌ی سلێمانی له‌سه‌ر گه‌شته‌كانی سلێمانی بۆ توركیا\n"70 هاوڵاتی دانیشتووی سلێمانی له توركیاوه دیپۆرت كرانه‌وه"\nبۆ یه‌كه‌مجار، گرته‌ی ڤیدیۆیی نوێی خاشقچی به‌ر له كوشتنی بڵاوكرایه‌وه\nله مزگه‌وتێك 37 ساڵ نوێژیان كرد و روو له قیبله نه‌بوون\nله تونس به‌هۆی بارانبارینی زۆره‌وه لافاو دروستبوو، له میسریش باری نائاسایی راگه‌یه‌ندرا\nداواکاری گشتیی سعودیە: جەمال خاشقچی کوژراوە\nیه‌كه‌م كاردانه‌وه‌ی ده‌ستگیرانه‌كه‌ی خاشقچی دوای دڵنیابونه‌وه له مردنی


25/01/2021 2166 جار خوێندراوه‌ته‌وه\nهێشتا بەس نییە ئەم نمایشە هێڵنج ئاوەرە کۆتایی نەهات\nشەڕە زرتانێی هابیل‌و قابیل هەر نەبڕایەوە\nپەردەی وەهمکرد لەسەر عەورەتیان تڵیشی نەبردو هەڵنەدرایەوە\nئەمە یەکێکە لەهۆنراوەکانی عەبدوڵڵا پەشێوی شاعیر کە بۆ ساڵانێکی زۆر پێش ئێشتا نوسراوە، بەڵام هەرکات سەیری ڕوداوەکان‌و واقیعی هەرێمی کوردستان‌و پەیوەندی نێوان هێزە سیاسیەکان، بەتایبەت پارتی‌و یەکێتی بکەیت هەمان ئەو دێڕە هۆنراوەیە بۆ ئەو واقیعەش دەبێت‌و گوزارشت لەڕوداوەکانی ئەوکاتە دەکات کە ئەو هۆنراوەیەی تێدا دەخوێنیتەوە.\nئەم شەڕەی ڕاگەیاندن‌و یەکتر تۆماتبارکردن‌و جنێودان بەیەکەی کە ئێستا لەلایەن سەرکردە باڵاکان‌و میدیا دەستەمۆکانیان‌و کادرانی حزب‌و حکومەتەوە دەکرێتەسەر یەکترو پەلاماری پیرۆزیەرکانی یەکتر دەدەن، هەموو ئەو لێدوان‌و قسەو تەشهیرەی کە لەسەر ڕزگارکردنی بستە خاکێک لەلایەن ئەم یان ئەویانەوە دەبێتە مایەی نانەوەی پشێویی کۆمەڵگەو دەرونی تاک بەتاکی ئەم کۆمەڵگەیە ئازار دەدات لەپای چی؟\nئاخر مەخمور هەرکەس ئازادی کردبێت کەی کێشەیە؟ تۆبیت یان ئەو، ئەوەی گرنگە، ئێستا مەخمور ئازادەو هەولێر پارێزراوەو سلێمانیش ئارام، بۆ ناتوانن تەنها یەکجار بەو نەفەسە بیربکەنەوە کە گرنگ ئەنجامەکەیە نەک ئەوەی کێ کارەکەی کردوە؟\nکەرکوک کە ئێستا سەرکردەکانی هەردولاتان بەداگیرکراو ناوی دەبەن چ گرنگییەکی هەیە کێ بوەتە هۆی داگیرکردنی؟ گرنگ ئەوەیە ئێستا ڕۆڵەکانی نەتەوەی کورد لەوێ ئازار دەچێژن‌و ڕۆژانە سوکایەتی بەپیرۆزیەکانیان دەکرێت لەگەورەوە بۆ بچوک، ئیتر هەرکەس ڕادەستی کردبێت چ گرنگی هەیە سەوز بێت یان زەرد؟\nئێوە لەتاو ئەوەی کە هێرشێکی توندتر بکەنەسەر یەکتر دیمەنی ناو کۆبونەوە زۆر داخراوو هەستیارەکانی خۆتان‌و سەرکردەکانتان بۆ ڕای گشتی دەگێڕنەوە‌و پیشانیدەدەن کام سەرکردە لەو حاڵەتەدا دۆخی چۆن بوەو ئەویتریان چی وتوەو ئەمی تریان چی کروە، کە ئەمە بەهیچ جۆرێک ڕێپێدراو نییە باسبکرێت، چونکە ئەو حاڵەتە تایبەتانە لەهەموو وڵاتێکداو لەنێو هەموو هێزێکدا لەکاتە هەستیارەکاندا ڕودەدات، بەڵام چونکە ئێوە تەنها ئامانجتان شکاندنی یەکترە ناتوانن لەوە تێبگەن‌و لەو دیو سنوری مۆراڵەوە قسەدەکەن.\nبۆ ناتوانن میدیا وەک خۆی بەکاربهێنن‌و دەیخەنە نێو ململانێ‌و کێشەو نا ڕەواکانتانەوەو دەیکەنە بەشێک لەو وێنە ناشیرینەی کە دەتانەوێت بینەخشێنن؟ مەگەر تێگەشتنتان بۆ کرانەوە بەڕوی میدیاو دروستکردنی میدیای زەبەلاح‌و جیهانگەراییدا هەر ئەمەبوو کە میدیا بکەنە داردەست‌و کەی ویستتان پەلاماری یەکتری پێبدەن؟\nهێندەتان پارەی میللەت لەسپۆنسەرکردن‌و دروستکردنی پەیج‌و ئەکاونتدا خەرجکردوە بۆ هێرشکردنەسەر یەکتر، لێشاوێکتان لەخەڵکی جنێوو فرۆش‌و بێ مۆڕاڵى دور لەئەتەکێتی میدیایی دروستکردوە کە لەکاتە هەستیارەکاندا پەنایان دەبەنەبەرو دەیاندەن بەگژیەکدا.\nببینن هێندە لەنێو خۆتاندا دژ بەیەک کارتان کردو ململانێی ناشەریفانەو شەڕی ڕاگەیاندنتان کرد، هێندەتان سوکایەتی بەڕەمزەکانی یەکترکرد ئەوەتا بێگانەشتان فێری ئەوەکرد هەریەکەو لەلایەکەوە سوکایەتی بەڕەمزەکانتان بکەن، ئاخۆ لەخۆتان پرسیوە ئەمە چۆن ڕویداو خەتای کێ بوو؟\nدەی ئیتر بەسی بکەن‌و کۆتایی بەم ناتەبایی‌و دژایەتییە بهێنن‌و کورد وتەنی تاباو سەبا پێکەوە دابنیشن‌و ئەو هەرێمەی لەژێر دەستیاندایە بیپارێزن‌و بەڕێوەی بەرن، واز لەیەکتر شکاندن بهێنن، بەسی کەن‌و کۆتایی بەو بارە دەرونییە خراپە بهێنن کە بۆ هاوڵاتیانی بەش مەینەتی ئەم هەرێمەتان خولقاندوە.\nبەسی کەن‌و با چیدی خوێنی پێشمەرگە نەڕژێت‌و ئێوەش لەسەر دەستکەوتنی هەندێک دەستکەوت شەڕە جنێوو شەڕی میدیاتان بێت، بەسی کەن‌و با ئیتر ڕۆڵەی ئەم نیشتیمانە لەتاو بێدادی‌و شەڕی ناڕەوای ئێوە سەری خۆی هەڵنەگرێت‌و شەپۆلەکانی ئیجە قوتیبدەن.\nبەسی کەن ئیتر خۆتان هێندە بچوک مەکەنەوە دۆستەکانی دوێنێتان ئەمڕۆ ببنە نەیارو سوکایاتی بەخۆتان‌و مێژوو ڕەمزەکانتان بکەن.... بەسی کەن بەس...


ئەو خواردنەوانەی پێش خەوتن چەوری ورگ ئەتوێننەوە\n2021-01-12 3121 جار\nسەڕەڕای ئەوەی چەندین کەس لە ھەوڵی ئەوەدایە چەوری لەشی لابدات، بەڵام ئەمە مەحاڵ نییە ئەتوانی ئەم چەوریە بسوتێنی بە خواردنەوەی ئەم خواردنەوانە پێش خەوتن کە بریتیین لەمانەی خوارەوە:-\nئەنەناس دەوڵەمەندە بە ڕیشاڵەکان، بۆیە بۆ ماوەیەکی درێژ بە تێری ئەتھێڵێتەوە وە ڕێگری ئەکات لە نیشتنی چەوری لە دەوروبەری ورگ .\nھەندێک خەیاری فرێش بکە بە شەربەت و ھەندێک ئاوی تێبکە، ئەم شەربەتە بخۆرەوە بۆ پێدانی ڤیتامینەکان و کانزاکان، ڕیشاڵەکان و دژە ئۆکسێنەکان بە لەش، دکتۆری ئۆنلاین ھەموو ئەم ماددانە یارمەتی کرداری ھەرسکردن ئەدەن، کێش دائەبەزێنن و شەکری خوێن ڕێککئەخەن.\nچای سەوز مێتابۆڵیزم خێرا ئەکات یارمەتی دابەزاندنی کێشی لەش ئەدات و ڕێگری لە زیادبوونی کێش ئەکات.\nگیراوەی سرکەی سێو:-\nسرکەی سێو دژە بەکتریایەکی بەھێزە کەوا چارەسەری سکچوون و گرژی قۆڵۆن دەکات و گەدە ھێور دەکاتەوە، دکتۆری ئۆنلاین چەند مڵاکێک لە سرکەی سێو بخەرە ناو پەرداخێک ئاو و چەند پارچە سێوێکی تێبکە وە بیخۆرەوە پێش ئەوەی بخەوی.\nزەنجەفیل، دەرمانێکی سروشتی زۆر کاریگەرە بۆ چارەسەری قەڵەوی، ھەڵمژینی خۆراکەکان باشتر ئەکات یارمەتی کرداری ھەرسکردن و تواندنەوەی چەوری ورگ ئەدات.\nگیراوەی شلێک(تووفەرەنجی) و لیمۆ:-\nتووفەرەنجی دەوڵەمەندە بە چەندین ماددەی کیمیای و ڕووەکی، کە ڕێگری ئەکات لە نەخۆشیەکانی دڵ و شێرپەنجە و یارمەتیدەرێکی باشیشە بۆ دابەزاندنی کێش، ئەو ماددانەی لەناویدا ھەن ڕێگری لە التیھابات ئەکەن ودکتۆری ئۆنلاین ھۆڕمۆنەکان ڕێککئەخەن و کۆنتڕۆڵی شەکری خوێن ئەکەن .\nئەم چایە یارمەتیدەرێکی باشە بۆ پاککردنەوەی لەش لە ماددە ژەھراویەکان، ھەروەھا ئازاری سینگ سووتانەوە و ئاوسانی سک کەم دەکاتەوە لەگەڵ چەندین کێشەی تری گەدە.\nشەربەتی ترێ و دارچین:-\nترێ،دکتۆری ئۆنلاین سەرچاوەیەکی دەوڵەمەندە بە دژە ئۆکسێنەکان و یارمەتی میتابۆڵیزم و دابەزاندنی کێش ئەدات، تەنھا ھەندێک شەربەتی ترێ بکەرە ناو پەرداخێک و ھەندێک داری دارچینی تێبکە و بیخۆرەوە.\nئەم خواردنەوە فرێشانە بخۆرەوە پێش خەوتن و چەوری ورگت بتوێنەوە لەکاتی شەودا\nحه‌وت زیانی زۆر نووستن\nزەردەچەوە و هێلکە بۆ له ناوبردنی چرچییەکانی پێست\nئەو خۆراکانەی یارمەتیدەرن بۆ دابەزاندنی کۆلیسترۆلی زیانبەخش لە خوێندا


(لە سلیمانیەوە ڕەوانە کراوە)\nژمارەی دانیشتووان (٢٠٢٠\n(بەپێی سەرژمێری وەزارەتی پالاندانی عێراق بۆ ساڵی ٢٠٢٠))\nسلێمانی (بە کوردیی باکووری: Silêmanî، بە عەرەبی: السلیمانیة) شارێکی باشووری کوردستانە کە ناوەندی پارێزگای سلێمانییە. لە ئینگلیزی بە ھەردوو شێوەی Sulaymaniyah و Slemani دەنووسرێت. ئیبراھیم پاشای بابان لە ١٤ی تشرینی دووەمی ١٧٨٤ سلێمانیی دامەزراند، کاتێک پایتەختی میرنشینەکەی لە قەڵاچوالانەوە گواستووە بۆ سلێمانی.\n١٤ فڕۆکەخانەی نێونەتەوەییی سلێمانی\n١٥ پەیوەندی نێونەتەوەیی\n١٥.١ دەستە خوشک\nوتار سەرەکییەکان: مێژووی سلێمانی و کاتنامەی سلێمانی\nشاری سلێمانی لە ١٤ ی تشرینی دووەمی ساڵی ١٧٨٤ لەلایەن ئیبراھیم پاشای بابان ەوە ئاوەدانکراوەتەوە. ئیبراھیم پاشا بابان شارەکەی بە ناوی باوکییەوە، سلێمان پاشا، ناوناوە. سلێمانی جگەلەوەی دەبێتە پایتەختی میرنشینی بابان، لەھەمان کاتدا دەبێتە مەڵبەندێکی بازرگانی و ڕۆشنبیری ناوچەکە. شێوەزاری سۆرانی لە ناوچەکەدا پەرە دەستێنێ و دەبێتە زمانی خوێندن و نووسین. پاش ڕووخانی میرنشینی بابان لە ساڵی ١٨٥١ و لەناوچوونی دەوڵەتی عوسمانی لە جەنگی جیھانیی یەکەم، شاری سلێمانی دەخرێتە سەر کۆماری عێراقی ئەمڕۆ. لە ساڵی ١٩٢٢ تا ١٩٢٤ شاری سلێمانی پایتەختی دەوڵەتەکەی مەلیک مەحموود بووە. شاری سلێمانی جگە لەوەی لانکەی ڕۆشنبیر و تێکۆشەران بووە، مەڵبەندی ھەڵگیرسانی چەندان شۆڕش و ڕاپەڕینیش بووە لە مێژووی کوردستاندا. بەپێی ڕۆژنامەی ژین لە ساڵی ١٩٥٥ پانی ڕووی شاری سلێمانی ٢٠ میلیۆن و ٢٥٠ ھەزار مەترە و ژمارەی دانیشتوانی دەگاتە ٦٠ ھەزار کەس و نزیکەی ٧ ھەزار خانووی تیادایە. لە شەش گەڕەکی سەرەکی پێکھاتووە ئەوانیش کانی ئاسکان، گۆیژە، مەڵکەندی، سەرشەقام، چوارباخ، دەرگەزێن گەڕەکی جوولەکانی جارانیش کە ئێستا خراوەتە سەر گەڕەکی سەرشەقام.\nبەر لەوەی بنەماڵەی بابانییەکان بیر لە دروستکردنی شاری سلێمانی بکەنەوە، میرنشینەکەیان لە ناوچەی قەڵاچوالان بوو، لەگەڵ بەرفراوان بوونی میرنشینەکە، جموجوڵی ئاوەدانکردنەوە و بنیاتنانی شارستانی لە ناوچەکەدا دەستی پێکرد، لە سەردەمی فەرمانڕەوایی باباندا ململانێ و توندوتیژیی لە نێوان فارسەکان و عوسمانییەکاندا ھەبوو، شوێنی جوگرافیای قەڵاچوالانیش لەبەر نزیکی لە سنووری ئێرانەوە، شوێنێک بوو ببوە مەترسی شەڕ و پێکدادانی نێوان لەشکری فارس و عوسمانییەکان بۆیە ھەریەکە لە (نادر شا و سوڵتان مەحمودی یەکەم) لە ھەوڵی ئەوەدا بوون ئیمارەتی بابان بە لای خۆیاندا ڕابکێشن، کێشمەکێشی ناوخۆیش لە نێو بنەماڵەی بابانییەکان و ئیمارەتە کوردییەکاندا بۆ کورسی و دەسەڵات ئەوەندەی دیکە مەترسی لەسەر ناوچەکە دروست کردبوو، ئەمەش وای کرد مەحمود پاشای بابان ساڵی (١٧٨١)ی زایینی بیری لەوە کردەوە ناوەندی بەڕێوەبردنی سیاسی لە قەڵاچوالانەوە بگوێزێتەوە بۆ شوێنێکی تر، بۆیە سەرای حکومەتی لە نزیک گوندی مەڵکەندی دروستکرد، دواتر ئیبراھیم پاشای بابان لە ساڵی (١٧٨٣)دا فەرمانڕەوایی ئیمارەتەکەی گرتە ئەستۆ و دەستیکرد بە دروستکردنی شاری سلێمانی تا لە ساڵی (١٧٨٤)دا لە دروستکردنی شاری سلێمانی کۆتایی ھات، لە ھەمان ساڵدا بابانییەکان پایتەختی ئیمارەتەکەیان گواستەوە سلێمانی.\nشاری سلێمانی دەکەوێتە نێوان ھێڵی پانی (٣٤ – ٣٦) پلە لەسەر ھێڵی کەمەر و ھێڵی درێژی (٤٥ – ٤٦) پلە لە ڕۆژھەڵاتی ھێڵی گرینویجی گۆی زەوییەوە، واتە دەکەوێتە باشووری ڕۆژئاوای کیشوەری ئاسیا و ڕۆژھەڵاتی کوردستانی باشوورەوە. سلێمانی لە باکووری ڕۆژھەڵاتەوە بە زنجیرە شاخی ئەزمڕ (١٧٠٠م)، گۆیژە (١٥٢٥م) و قەیوان دەورە دراوە، لە باشووریشەوە بە چیای بەرانان (١٣٧٣م) و لە ڕۆژھەڵاتیشەوە دەشتی شارەزوور دەستپێدەکات کە درێژییەکەی ٤٥کم و پانییەکەی ١٥کم. لە ڕۆژئاواشەوە شاخی تاسڵوجە گەمارۆی داوە. شاری سلێمانی ٨٥٣م لە ئاستی ڕووی دەریاو بەرزە و ئاوو ھەواکەی بە دەریای ناوەڕاستەوە کاریگەرە و لە زستاندا سارد و باراناوییە و ھاوینیشی وشک و گەرم و بێبارانە، جیاوازییەکی زۆریش لە نێوان پلەکانی گەرمای شەو ڕۆژ و وەرزەکانی ساڵیدا بەدی دەکرێت.\nشاری سلێمانی ٨٥٣م لە دەریاو بەرزە. ھەر لە ناو شاری سلێمانی دا بەرزی و نزمی و گردۆڵکەی زۆر ھەن (ھەوارە بەرزە، گردی عەلی ناجی گردی گەڕەکی ئەندازیاران، گردی سەرچنار و گردەکانی تر) ئەمانە بە شوێنی بەرز دائەنرێن بەڵام سلێمانی کۆن وەک دەگەرزێن و چوارباخ و کانێسکان و سەرچنار و سەرشەقام تا بەرەو خوارە بێتەوە ھەر دوو چەمی تانجەرۆ و قلیاسان نموونەی ناوچە نزمەکانی سلێمانین. جیاوازی نێوان لوتکەی گۆیژە و دەوروبەری چەمی قلیاسان ٨٧٨م ئەبێت. واتە گۆیژە نزیکەی ١کم لە باشووری سلێمانییەوە بەرزترە کە ئەمە جیاوازییەکی زۆرە و گەلێک کار ئەکاتە سەر ئاو و ھەوا و پەیدابوونی ڕەشەبا. ئاو و ھەوای شاری سلێمانی پلەی گەرما لە ھاوینی ١٨٢٠دا وەک گەشتیاری بەناوبانگ (میستەر ڕیچ) لە دوای نیوەڕۆدا گرتویەتی لە ڕۆژی ١٧ی تەموزدا (٣٥) پلەی سەدی بووە، بێگومان ئێستا ئاو و ھەواکەی گەرمترە و خۆی ئەدا لە ٤٥ پلەی سەدی. لە زستاندا لە بەکرەجۆی نزیک سلێمانی تێکڕا (٣، ٥) پلەی سەدییە. بەڵام لە ناوچە شاخاوییەکان بە تایبەت دوای بەفربارین و لە چلەی زستان دا چەند پلەیەک دێتە ژێر سفرەوە.\nزانیاریی کەشوھەوا بۆ «سلێمانی (١٩٥٠–٢٠٠٠)»\n٧.٩ ١٠.٣ ١٥.٤ ٢٠.٨ ٢٨.٣ ٣٥.١ ٣٨.٧ ٣٨.٩ ٣٤.٧ ٢٨.١ ١٨.٧ ١١.١ ٢٤\n٣.٩ ٥.٧ ١٠.٣ ١٥.٣ ٢١.٤ ٢٧.٧ ٣١.٣ ٣١.٥ ٢٧.٢ ٢١.١ ١٣.٢ ٦.٧ ١٧.٩\n−٠.٢ ١.١ ٥.١ ٩.٧ ١٤.٥ ٢٠.٣ ٢٣.٨ ٢٤.١ ١٩.١ ١٤ ٧.٦ ٢.٣ ١١.٧٨\n١٢٩ ١٤٦ ١٣٢ ١٠٠ ٤١ ٠ ٠ ٠ ٠ ١٣ ٧٥ ١١١ ٧٤٧\nقەیسەری شێخ مەحمود لە ساڵی ١٩٦٦ دروستکراوە لە شوێنی مەیدانی برنجەکە بەرامبەر حەمامی سوورەت، ئێستا شوێنەواری نەماوە.\nخانە سووتاو قادری کەریم دایەن دروستی کردووە و ئێستا بازاڕێکی گەورەی لە شوێندا کراوە بە ناوی بازاڕی خانەقا (بازاڕی جگەرە) و.\nشاری سلێمانی بە ڕای زورێک لە خەڵکی کوردستان بە شاری ڕۆشنبیریی کوردستان دەناسرێت. ئەوان وا دەزانن کە ئەو بەرفراوانییەش بۆ دەوری بابان و دامەزراندنی شار و ماوەیەکیش لە ساڵانی دەوڵەتی عوسمانی دەگەڕێتەوە، کە ھەموو مەلا و زاناکان شاعیر و نووسەر بوون و ڕۆڵی مزگەوت و حوجرەش کەم نەبووە لەو بوارەدا، سێ کوچکەی بابان، نالی و سالم و کوردی قوتابحانەی شیعری بابان درووستدەکەن و ئەگەر ئەو قوتابخانەیە لە ڕووی ناوەڕۆکەوە گەلێک دیمەنی لە ئەدەبیاتی ئەمڕۆی کوردیدا نەمابێت، ئەوا فۆرمی ئەدەبیاتی کوردی ئەمڕۆ ئەوا ھەر بەرپێشچوونی فۆرمی ئەو ئەدەبەیە، ئەو زارەی پێی دەنووسرێت ھەر ئەو زارەیە، زۆربەی گەورەنووسەرانی ئەو سەردەمە وەک: نالی، سالم، کوردی، مەولانا خالید، مەلا عەبدوڵلای بێتوشی، شێخ مارفی نۆدێی، سەید ئەحمەدی نەقیب، شێخ حسێنی قازی، حاجی مەلا ئەحمەدی دێلێژە، محەممەد فەیزی زەھاوی، جەمیل سدقی زەھاوی، مەلا ساڵحی حەریق، ساڵح ئەفەندی ئاھی، تایەر بەگی جاف، وەلی دێوانە، عەلی بەردەشانی، زێوەر مەلا عەبدوڵلا، ئەحمەد موختار جاف، مەلا عەزیزی موفتی، پیرەمێرد، بێخود، جەمال عیرفان و چەندین نووسەر و شاعیری دوای ساڵی پەنجاکان بوون بە بەشێکی گرینگ لە ئەدەبی کوردی ھاوچەرخ لە کوردستاندا. ھەرچەند ھەندێک لەمانە لە نێویەکدا بەھۆی تەسەوفەوە ناکۆکیان لە نێواندا ھەبووە کە دیارترینیان شێخ مارفی نۆدێ کە بووە دوژمنی سەرسەختی مەولانا خالید. لەدوای ڕاپەڕینی بەھاری ساڵی ١٩٩١ چەند ھونەرمەندی بەناوبانگی تر لە سلێمانی ھەڵکەوتن کە ڕۆڵیان بوە لە شەپۆلی نوێی ئەدەبی کوردیدا، لەوانە: مەریوان وریا قانع، بەختیار عەلی، بەرزان ھەستیار، گۆران بابە عەلی، زمناکۆ بورھان قانع، محەممەد موکری، قوبادی جەلی زادە و چەند ناوێکی تر. ئەم بوارە بەرفراوانە ئێستاشی لەگەڵدا بێت سلێمانی تێیدا پێشەنگە و ھەمیشە ئەو نووسەر و شاعیرانە ڕۆڵی بەرچاویان لە بزوتنەوەی کوردایەتیشدا ھەبووە و بوونەتە داینەمۆی شۆڕشەکان، یەکێکی تر لە ئەو شتانەی کە سلێمانی بە شاری ڕۆشنبیری ناساندوە ئەوەیە کە یەکەم چاپخانە کە لە کوردستان کەوتبێتەکار لە سلێمانی بوە، یەکەم ڕۆژنامەی کوردی لە کوردستان دەرچووبێت ھەر لەسلێمانی بووە.\nلە ساڵی ١٩٨١ ڕژێمی فاشیستی عێراق ئەم دامەزراوە ئەکادیمییەی ڕاگواست بۆ شاری ھەولێر و ناوەکەشی گۆڕدرا بۆ «زانکۆی سەڵاحەدین». لە ساڵی ١٩٩٢ جارێکی تر زانکۆی سلێمانی دامەزرێندرایەوە لەئەنجامی ھەوڵ و کۆششی زۆری ڕۆشنبیران و زانستخوازانی کورد و خەڵکی دڵسۆزی شاری سلێمانی و زانکۆ جارێکی تر کرایەوە لە ڕێکەوتی ١٤ی تشرینی یەکەمی ١٩٩٢.\nساڵی ١٩٢٥–١٩٢٦ سلێمانی خۆی بریتی بووە لە ١٣–١٤ ھەزار کەس. دوای ئەوە لە کاتی حوکمەتی عێراقدا و لە ساڵی ١٩٢٧ و سەرژمێری دەستی پێکرد: ١٩٢٧- ١٩٣٧- ١٩٤٧- ١٩٥٧- ١٩٦٥ - ١٩٧٦-١٩٨٨\nخەڵکی سلێمانی بە زاراوەی بابانی لە زمانی کوردی قسە دەکەن. زاراوەی موکریانی زاراوەیەکە کە لە ناوچەکانی پیرانشار و مەھاباد (موکریان) لە کوردستانی ڕۆژھەڵات دا قسەی پێ دەکرێ.\nسەرچنار یەکێکە لە گەڕەکەکانی شاری سلێمانی، دەکەوێتە ڕۆژئاوای شار. جاران بەھۆی لاوازی کەرەسەی ھاتوچۆوە و کەمی دانیشتوانی شار، سەرچنار جیابوو لە بەشەکانی تری سلێمانی و دەزانرا لەکوێوە بۆ کوێ دەستپێک و کۆتایییەتی، ئەمڕۆکە سەرچنار تێکەڵ بووە و لەدەوریا چەندین گەڕەکی تر دروست بوون وەک: شەھیدانی سەرچنار، گردی سەرچنار،.. ھتد. و ھەروەھا سەرچنار بەیەکێک لە ھاوینەھەوارەکانی عێراق دەژمێردرێت بەھۆی بوونی ئاوی ھەڵقوڵاوی ژێر گرد و بەرزایییەکانی. زۆر لە مێژە سەرچنار ئوتێل و شوێنی حەوانەوەی لێدروست کراوە بۆ گەشتیاران. شوێنێکی فێنک و خەم ڕەوێن بووە بۆ خەڵکی سلێمانی و دەوروبەری، کە تاکوو ئەمڕۆش کۆتایی ھەفتان خەڵکانێکی زۆر ڕووی لێدەکەن بۆ سەیران. سەرچنار چەندجارێک نۆژەنکراوەتەوە و سیمای ناو سەیرانگاکانی دەستکاریی کراون و خۆشکراوە.\nلە پێش دامەزراندنی یانەی وەرزشی سلێمانی لە سەرەتای ساڵی ١٩٥٦ لە زۆربەی گەڕەکەکاندا تیپی ئەھلی (میللی) ھەبووە. یاریگایەکی تۆپی پێ کە بە چیمەنی سەوز و پتر لە (٢٠، ٠٠٠) بیست ھەزار کەس دەگرێت، لەسەر تازەترین شێوە نوێ کراوەتەوە لەسەر بوودجەی حکومەتی ھەرێمی کوردستان، و ئێستا بە کۆبوونەوەی ھەموو یاریگاکان لە چوارچێوەی (مەلعەبەکە) دا ناونراوە «کۆمەڵگای یانەی وەرزشی سلێمانی» لە گەڕەکی چوار باخ.\nئەحمەد شەوقی (۱٨٦٨-۱۹۳۲) هۆنراوەنووسی عەرەبی بە ڕەگەز کوردە ، لەدایکبوو و نیشتەجێی شاری قاهیرەی پایتەختی میسڕ بووە .\nدانازعەبدولرەحمان (لەدایکبوون ١٩٨١) ھونەرمەند و نووسەر و شاعیر.\nشوان کەمال (لەدایکبوون ١٩٦٧) ھونەرمەند و پەیکەرساز.\nبانە شیروان (لەدایکبوون ٢٠٠١) ھونەرمەند و گۆرانیبێژ.\nجەلال دەباغ (لەدایکبوون ١٩٣٩) سیاسەتمەدار، نوسەر و ڕۆژنەمەنوس.\nفڕۆکەخانەی نێونەتەوەییی سلێمانی[دەستکاری]\nوتاری سەرەکی: فڕۆکەخانەی نێونەتەوەییی سلێمانی\nفڕۆکەخانەی نێودەوڵەتیی سلێمانی لەساڵی ٢٠٠٧دا\nفڕۆکەخانەی نێودەوڵەتیی سلێمانی دەکەوێتە بەکرەجۆ بەدووری ١٥ کیلۆمەتر لە شاری سلێمانی، فڕۆکەخانەکە لەساڵی ٢٠٠٣ بەردی بناغەی بۆ دانراو و لەساڵی ٢٠٠٥ بەتەواوی بەکار خرا.\nھونەرمەندی شاری سلێمانی، عەدنان کەریم\nدیمەنی دەریاچەی دوکان، سلێمانی\nئاڵای کوردستان لە پارکی ئازادی\nسلێمانی لە شەودا\nنەخۆشخانەیەکی منداڵان لە شاری سلێمانی\n^ "سەرژمێری وەزارەتی پلاندانانی عێراق بۆ ساڵی ٢٠٢٠ لە سایتی زەمەن پرێس بڵاوکراوەتەوە".\n^ "وەشانی ئەرشیڤکراو". Archived from the original on ١١ی ئازاری ٢٠١٦. Retrieved ١٨ی تەممووزی ٢٠١٧. Check date values in: |accessdate=, |archivedate= (help) ١١ی ئازاری ٢٠١٦ لە وەیبەک مەشین، ئەرشیڤ کراوە.\n^ ئ ا ب پ "وەشانی ئەرشیڤکراو". Archived from the original on ٢٠ی تشرینی دووەمی ٢٠١٢. Retrieved ٢٣ی ئابی ٢٠١٢. Check date values in: |accessdate=, |archivedate= (help) ٢٠ی تشرینی دووەمی ٢٠١٢ لە وەیبەک مەشین، ئەرشیڤ کراوە.\n^ "WorldClim Global Climate Data Grids". WorldClim. Archived from the original on ١٠ی شوباتی ٢٠١٤. Retrieved 14 September 2011. Check date values in: |archive-date= (help) ١٠ی شوباتی ٢٠١٤ لە وەیبەک مەشین، ئەرشیڤ کراوە. [data is inaccessible]\n^ "وەشانی ئەرشیڤکراو". Archived from the original on ٢٧ی نیسانی ٢٠١٦. Retrieved ٢٠ی ئابی ٢٠١٢. Check date values in: |access-date=, |archive-date= (help)\n^ "وەشانی ئەرشیڤکراو". Archived from the original on ٥ی تەممووزی ٢٠١٢. Retrieved ٨ی تەممووزی ٢٠١٢. Check date values in: |accessdate=, |archivedate= (help) ٥ی تەممووزی ٢٠١٢ لە وەیبەک مەشین، ئەرشیڤ کراوە.\n^ ئ ا "وەشانی ئەرشیڤکراو". Archived from the original on ٢٢ی ئەیلوولی ٢٠١٢. Retrieved ٢٧ی ئابی ٢٠١٢. Check date values in: |accessdate=, |archivedate= (help)\nوەرگیراو لە «https://ckb.wikipedia.org/w/index.php?title=سلێمانی&oldid=950453»\nئەم پەڕەیە دواجار لە ١٩:٢٢ی ٣ی حوزەیرانی ٢٠٢٢ نوێ کراوەتەوە.


كۆڵان كۆڵان گێڕانه‌وه - 61\nبه چاوی خۆم دى له‌سه‌ر پشتی كه‌رێكی سپی به خه‌تێكی ناڕێكی ره‌ش نووسرابوو: هه‌ر ماوه قه‌ومی كوردزمان..\nكوردی سه‌ر پشتی كه‌رێ هه‌رای نایه‌وه، هه‌بوو به سووكایه‌تی به كوردی خوێنده‌وه، به فیتی جاشی تێگه‌یشتن، جاشی له جاشانیش، چونكێ هه‌موو جاشێك كاری وا ناچیزه ناكات، به‌ڵام هه‌ندێك كه‌س به كاری شۆڕشگێڕانه‌یان هه‌ژمار كرد و وا بزانم حه‌مه‌د مه‌ستان بوو گۆتی:\nخۆ سه‌رپشتی كه‌رێ له ئاوده‌ستخانه‌ی مزگه‌فتێ پیستر نییه، ئه‌دی لۆ له‌وێ ده‌نووسرێ!\nمه‌لارۆكیشم دیت شووشه‌یه‌ك نه‌فتی ده‌ستدایێ، كه‌ری كورد له پشتێی گرت و كه‌وته ره‌شكردنه‌وه‌ی بۆیاغی سه‌رپشتی، هه‌بوو گومانی لۆ وی چوو، به‌ڵام سوێندی به زاد (گه‌نم و جۆ)ی بنیاده‌م و كه‌ران ده‌خوارد كه ده‌ستی ویی تێدا نییه..\nئه‌ی ره‌قیبی سه‌ر چاكه‌تی مامۆستاش هێنده‌ی قه‌ومی كوردی سه‌ر پشتی كه‌رێ ده‌نگی داوه، له قوتابخانه‌وه به ئیسكاندا هات و هه‌موو به‌لاشاوه‌ی گرته‌وه، بزانه سه‌ربرده‌ی چاكه‌ته‌كه چۆنه:\nمامۆستایه‌ك هه‌یه، كاتێ داده‌نیشێ و لاق ده‌خاته سه‌ر لاق و ده‌كه‌وێته قسه، پێڵاوی له پێ بكه‌وه ئاگای لێ نییه، قووڵ رۆده‌چێته ناو باس و خواسان، ئه‌گه‌ر باسه‌كه شتێكی ئه‌وتۆش نه‌بێ، ئه‌و گه‌وره‌ی ده‌كات و په‌لوپۆی لێ ده‌بێته‌وه، باسی دارا و زارا بكات، ده‌یباته‌وه سه‌ر ئاده‌م و حه‌وا و ده‌ركردنیان له به‌هه‌شتێ. باس باسی مێوژی مام زۆراب بێ، ده‌مانباته‌وه ناو ره‌ز و باخی خۆشناوه‌تی و چۆنیه‌تی په‌روه‌رده‌كردنی دار و دره‌ختان. ئێ، له قسه‌ی مامۆستا گه‌ڕێ، با چاو ده‌ینه سه‌ر چاكه‌تێ، مامۆستا هه‌ستا سه‌ر ته‌خته‌ڕه‌شی، له‌سه‌ر دامه‌نی چاكه‌تی سپی، لای چه‌پی، به خه‌ته‌كی خۆشی ره‌ش (ئه‌ی ره‌قیب)ه‌كی له په‌نجه پانتر، وه‌ك بڵێی ده‌دره‌وشێته‌وه، وه‌ها نه‌خشابوو، مه‌گه‌ر جۆته خوشك وا بینه‌خشێنن.\nپۆل ده‌زانێ كه‌رخی ئه‌و كوڕه‌یه كه به جووته پێنووسی دار جوان ده‌نووسێ، ئه‌و وانه‌یه مامۆستا تا ده‌ستی شل بوو له‌سه‌ر ته‌خته‌ڕه‌ش شتی نووسی، به‌ڵام پۆل به ده‌نگی نزم چاكه‌تی مامۆستایان خوێنده‌وه، له‌ناو جاده و كۆڵان و گه‌ڕه‌كیش گۆتیانه‌وه، وا بزانم مامۆستا هه‌وكه‌ش پێوه نه‌یزانی ئه‌ی ره‌قیبی پێوه بوو!\nئه‌دی ئه‌ی ره‌قیبی ده‌ست و په‌نجه‌ی جۆته خوشك! ئه‌گه‌ر به كامی دڵ قسه له نه‌خش و نیگاری جۆته خوشك نه‌كه‌م، وه‌ك ئه‌وه‌یه كۆڵانێكی جوانی به‌لاشاوه له نه‌خشه‌ی به‌لاشاوه بسڕمه‌وه، ئاخر چ سه‌رنان و به‌رگه بالیف و به‌رگه رادیۆ و ته‌له‌فزیۆن و په‌رده‌ی ده‌لاقه و په‌نجه‌ره، تۆ په‌رده‌ی سه‌ر ئاوده‌ستیشی به‌گه‌ڵ بده، نییه نه‌خشی په‌نجه‌ی وانی پێوه نه‌بێ. ئه‌وه‌ی نه‌خشی ده‌ستی جۆته خوشكی دیتووه، شایه‌دی ده‌دا كه (مانی)یش هه‌ر وا نه‌خشی نه‌خشاندووه.\nماڵی جۆته خوشك له‌وسه‌ر كۆڵانه‌یه، ئه‌گه‌ر به هه‌ر لایه‌كدا پێچ بكه‌یته‌وه، ده‌كه‌ویه كۆڵانی ماڵی شفتیفرۆشه‌كه، با بڵێین كۆڵانی پێنج شه‌هید، دیاره من دواترێ ئه‌و ناوه‌م لێی ناوه، ده‌نا له به‌لاشاوه كۆڵانێك نییه به‌و ناوه، ئێ، له ماڵیان گه‌ڕێ، بزانین نه‌خش و نیگاریان چۆن به ماڵاندا ده‌گه‌ڕێ..\nهه‌ر ده‌بێ به به‌ندێكی پلكه به‌ندبێژ بچینه سه‌ر باسی جۆته خوشك، ئاخر تا به‌ندی وی هه‌بێ، سه‌رهاتخوان ناوی خوداشی به زاردا نایه، به‌ندی وی (هه‌بوو نه‌بوو)ه، تۆبه خودایه! خوداش به‌دوای ویدایه، پلكه به‌ندبێژ له به‌ندێكی درێژ، درێژتر له‌و رسته‌ی له حه‌وشه‌ی گه‌وره‌ی ماڵی جۆته خوشك، هه‌میشه چه‌ند پارچه په‌ڕۆیه‌كی نه‌خشدار، تۆ بڵێ ئاڵای به سه‌ره‌وه هێند به ناز ده‌شه‌كانه‌وه، جۆته حاجی له‌قله‌قه‌كه‌ی هه‌ولێرێش مرخیان لێ خۆش كردبوو. به‌نده‌كه‌ی پلكه به‌ندبێژ له كۆڵانی ماڵی كه‌ویاریش درێژتر بوو، به‌ڵام من چ مێشكم ماوه! حه‌یف هه‌ر هێنده‌م بیرماوه:\nجۆته خوشكه‌ك هه‌ن له‌وسه‌ری\nكراسی باخیان له‌به‌ری\nفۆته‌ی گوڵداریان له‌سه‌ری\nشاریان نه‌خشاند سه‌رله‌به‌ری\nكراسی به‌ری جۆته خوشك چ ته‌رز و ره‌نگ بوون، نایه‌نه‌وه به‌ر بیناییم، به‌ڵام فۆته‌ی سه‌ریانم له چاوه، گوڵه به‌یبوون وخه‌زێمه‌یان لێ چنراوه، هێند جوانیان ده‌به‌ست، ئه‌و ژنانه‌ی ده‌مێك بوو فڕێیاندابوو، به دیتنی وان بۆ فۆته گه‌ڕانه‌وه، نه‌خشی فۆته‌ش هه‌ر چنراوی ده‌ست و په‌نجه‌ی خۆیان بوو. جۆته خوشك وه‌ها تێكه‌ڵی نه‌خش و چنینن، ناپرژێنه سه‌ر هیچ، نه‌نه خانی دایكی سوڵتانه شێت گۆته‌نی: له‌بیریان چووه شته‌ك هه‌یه مێردكردنی ده‌ڵێنێ.. چاوچاوانێ و حه‌زحه‌زۆكێ و ئه‌و شتانه‌ش نازانن چییه، لۆ جوانیش له جوانان بوون، به‌ژن لاولاوی، پرچ خاوی، به‌ڵه‌ك چاوی، له‌وانه بوون وه‌ك ده‌ڵێن برای خۆیان عاشقیان ده‌بوو..\nده‌رێ و گه‌ڕانیان نییه، كه‌مه، چ جێ پێ نازانن، به‌ره جه‌ژنانێك له‌بن قه‌راتێ له دایكیان داده‌ده‌بڕێن، به ساكه‌گۆڕی و ریم و پاسان ناكه‌ونه‌وه، بۆ بانگه‌واز ده‌چنه مزگه‌فتی حاجی له‌قله‌قان، مه‌لا ئه‌وها بانگ راده‌دێرێ:\nدوو كیژۆره له‌پێش ده‌ركه‌ی مزگه‌فتی خانه‌قایێ چاوه‌ڕێی داكیان ده‌كه‌ن..\nجۆته خوشكی ده‌ستڕه‌نگین دێنه كۆڵانێش، ده‌رزی و ده‌زوویان له ده‌سته و په‌ڕۆ ده‌نه‌خشێنن، دایكیان گۆتبووی:\nده‌ست به ده‌رزییه‌وه خه‌ویان لێ كه‌وتووه..\nئه‌دی ده‌رزی له مه‌مكی گه‌وره‌كه‌یان رانه‌چوو! لێی پیس نه‌كرد!! ده‌رزی، دوای ده‌رزی بڕێ! كچ خه‌وی لێ ده‌كه‌وێ و ده‌رزی له‌بیر ده‌چێ، له خۆ وه‌رگێڕانێ ده‌رزی له مه‌مكى راده‌چێ.. دكتۆری هه‌ولێر و مووسڵێ نه‌ما پێی نه‌كه‌ن، بردیانه به‌غداش، خوای نه‌خش و نیگار كردی هێشتییه‌وه و نه‌یكوشت، بابی سێ جوانه‌گای له خۆی گرتبوو، ده‌مه و عه‌سرانێ ماڵ نه‌بوو له به‌لاشاوه له‌گه‌نه گۆشتێكی بۆ نه‌چێ، خوشكی گچكه‌ش به‌رگه بالیفی نه‌خشداری له‌خۆ گرتبوو، پاشۆڵێكی به‌خشی، ئێمه‌ش به‌رمان كه‌وت، له ماڵێ له‌سه‌ری به‌شه‌ڕ هاتین، شه‌ڕه بالیفێكمان كرد ده‌تگوت رێوی چۆته كۆڵیتی مریشكان، له به‌ر په‌ڕه‌مووچه چاو چاوی نه‌ده‌دی، بالیفه‌كان چنگێ كه‌متریان لێ مایه‌وه! خۆ له‌بیرتانه هه‌ینێ بالیف په‌ڕه‌مووچه‌ی تێدابوو، هه‌ر ئێمه نا، منداڵ نه‌بوو له‌سه‌ر به‌رگه بالیفی جۆته خوشك به شه‌ڕ نه‌یێ!\nئاخر سه‌رنانه و سه‌ربالیفی وان، وه‌ك چوونه ناو په‌پووله و گوڵان وایه، ئه‌و به‌رگه‌ی شه‌ڕه بالیفی له ماڵی ئێمه نایه‌وه: عه‌رده‌كه‌ی به لای مۆریدا ده‌ڕوانی، دوو په‌پووله باڵیان لێك كردۆته‌وه، یه‌كیان سپی سپی، پنتی ره‌شی تێدا، ئه‌وی دی پرته‌قاڵی هێل هێل، هێلی باریكی شینی ئاسمانیی تێدا، له‌پێش په‌پووله‌كان گوڵێكی سوور به لاسكێكی ناسكه‌وه، له‌نێوان گوڵ و په‌پووله سێ چوار په‌ڕی گوڵ وه‌ك بڵێی له سه‌ما دان، یان خۆیان بۆ پێشوازیی په‌پووله‌كان راخستبێ، له‌سه‌رێ دوو په‌ڵه هه‌وری نازانم چ ره‌نگ، وه‌ك بڵێی كه‌وتبنه به‌ر تیشكی زه‌رده‌په‌ڕ، ته‌نكه سێبه‌ریان به‌سه‌ر په‌پووله و گوڵه‌وه دیاره..\nنه‌خشی سه‌ر بالیفه‌كه‌ی كه‌ویاریشم له چاو نه‌خشاندووه و دوای ئه‌و هه‌موو نه‌خشه و ره‌نگه‌ی به‌سه‌ر دنیادا هات، ره‌ش نه‌بۆته‌وه، دنیاش كاول بێ نه‌خشی ده‌ستی جۆته خوشك به هێل و ره‌نگه‌وه ده‌دره‌وشێنه‌وه:\nوێنه‌ی ناوله‌پێكی گه‌وره‌یه به په‌نجه‌ی شوو شوو باریكه‌وه، چ په‌نجه‌یێ، له شێوه‌ی په‌لكی دار بی، نینۆكی پێنج په‌لكه‌كه له شێوه‌ی ده‌ندووكی كه‌ون، سوور ده‌چنه‌وه، كه‌ویار گۆتبوویه كچه‌كه‌ی حه‌مه‌د مه‌ستان:\nكاتێ سه‌ر ده‌خه‌مه سه‌ر بالیفی خۆم هه‌ست ده‌كه‌م گوێم له ده‌نگی كه‌وه، ئه‌گه‌ر باوه‌ڕ ناكه‌یت، وه‌ره له‌سه‌ری بخه‌وه..\nنه‌خشی ده‌ستی سه‌ر به‌رگه بالیفی جۆته خوشك، ده‌ستاوده‌ست ده‌كه‌ن، ژن و كچانی گه‌ڕه‌ك، ئه‌وانه‌ی ده‌ستی نه‌خش و چنینیان هه‌یه، وه‌ك چۆن له‌پێش ئاوێنه له خۆ ورد ده‌بنه‌وه، ئاوا به دیار نه‌خش و ره‌نگی جۆت خوشكه‌وه راده‌مێنن، به‌ڵام په‌نجه‌یێ له ره‌نگی په‌نجه‌ی ئه‌وان په‌یدا نه‌بوو، نه‌خشی سه‌ر به‌رگه بالیف و سه‌رنانی جۆته خوشك له دووره‌وه ده‌ناسرانه‌وه، سه‌رنانی ده‌ستی وان رۆژیی به رۆژیوانان ده‌شكاند، دڵگیراوی ده‌هێنایه سه‌ر خوان، هه‌ر كه‌سێ نه‌خشی سه‌رنانی ئه‌وانی له‌سه‌ر تلیانه‌ی نانێ ده‌دی تازه‌ش له‌سه‌ر نانێ هه‌ستابا، حه‌زی ده‌چووه نان، جۆته خوشك به سه‌د ته‌رز نه‌خشیان ده‌نه‌خشان، ده بڕوانه ئه‌و سه‌رنانه:\nعه‌رده‌كه‌ی ره‌نگ جۆییه، جۆی ره‌ش، له‌ناوه‌ندێ به ره‌نگی سپی، له گه‌نم سپیتر نانێكی نه‌خشاندووه، له نه‌خشاندنێ دیاره ته‌نكه، ته‌نك له په‌ڕه‌ی گوڵیش ته‌نكتر، له چوارده‌وری نانه‌كه سێ چوار ئه‌نگوتكی قیت، له مه‌مكی خۆیان قیتتر، له ره‌نگ له چ ئه‌نگوتكێ ناچن، ره‌نگی مێوژی ره‌شیان گرتووه، له لایه‌كه‌وه ناوبرێشكێ به سێ په‌نجه‌وه دیاره، ناوبرێشك ره‌نگی نانی نه‌ختێك سووتاوی گرتووه، په‌نجه‌ش ده‌ڵێی ئێستا له خه‌نه‌ی گرتووه، ئه‌نگۆ بڵێن، خۆتان له خودا مه‌كه‌ن، نه‌خشی واتان له‌سه‌ر سه‌رنان دیتووه!\nچاوده‌نه سه‌رنانه‌كه‌ی ماڵی نه‌نه‌خان، دوو گوڵه‌گه‌نم به لاسكی درێژه‌وه، به گوڵی ره‌ژگوڵ ده‌چن، پرژیان ره‌ش ره‌ش ده‌ڵێی برژانگی خۆیانه، له‌وێیان نه‌خشاندووه، ئه‌وانه‌ی له نزیكه‌وه چاو و برۆی جۆته خوشكیان بینیبێ، قسه‌كه‌م لێ وه‌رده‌گرن، له‌نێوان دوو گوڵه‌كه ره‌وسه‌ی گه‌نم له شێوه‌ی له‌گه‌نه پڵاوساوار هه‌ڵدراوه‌ته‌وه، له‌و سه‌ره‌وه‌ش ته‌باره‌یه‌ك ده‌ڵێی په‌له هه‌ورێكی ته‌نكه به سه‌ر زه‌وییه‌وه نیشتۆته‌وه، شاتكه شێت گۆته‌نی:\nبه شاتكه شێت سه‌ری پشیله‌م بیركه‌وته‌وه، جۆته خوشك له‌سه‌ر خواست نا، به دڵی خۆیان نه‌خشیان ده‌نه‌خشاند، به‌ڵام دڵی شاتكه‌یان نه‌شكاند، پێی گوتبوون: مشك هه‌راسانی كردم، نه‌ده‌رمان كاریان تێ ده‌كات، نه له پشیله‌ش ده‌گه‌ڕێنه‌وه، پشیله‌ی سه‌ر گه‌وره‌م له ئێوه ده‌وێ..\nجۆته خوشك سه‌ری سێ پیشیله‌یان له سه‌رنانێ نه‌خشاند، له هه‌ر لایه‌كه‌وه ته‌ماشای تلیانه‌ی نانت كردبا، پشیله چاوی له چاوت بڕی بوو، به‌ڵام چ پشیله‌یه‌ك، هێند جوان هێند جوان، مشك نه‌ك هه‌ر لێی ناڕه‌وێنه‌وه، حه‌زده‌كه‌ن بۆی بچنه ژوان!\nبه‌رگی رادیۆكه‌ی پیری سوارچاكانیش ده‌ستكردی جۆته خوشكه، له ته‌نكی و ناسكی له تارای بووك ده‌چێ، دوو چاوی گه‌شی له‌سه‌ر چنرابوو، تا هه‌ینێ چاوی چ بووكێ وا نه نه‌خشابوو.. دواترێ له‌پێش قاپیی مزگه‌فتی حاجی له‌قله‌قێ به‌رگێكم به رادیۆی ده‌ستی عه‌مۆ جه‌لیله‌وه دیت، هه‌ر ده‌بێ نه‌خشی ده‌ستی جۆته خوشك بووبێ..\nئه‌دی په‌رده‌ی په‌نجه‌ره‌ی ماڵی فازیل رێحانه، وه‌ی وه‌ی! چه‌ند چڵه رێحانه‌یه‌كی لێ چنراوه هه‌ر ده‌ڵێی به راستییه، ده‌ڵێی رێحانه‌ی سه‌ر به‌ڕكی رێحانه‌یه..\nله‌سه‌ر په‌رده‌ی سه‌ر ئاوده‌ستێش، مه‌سینه‌ی وایان ده‌چنی، ده‌ستت بۆی ده‌برد له‌گه‌ڵ خۆت بیبه‌یه ژۆرێ..\nئۆی، تا ئه‌و سه‌ری گه‌ڕه‌كێ له ئه‌ی ره‌قیب دووركه‌وتمه‌وه، ئه‌ی ره‌قیبه‌كم له ماڵی بڕنۆ دیت، له‌سه‌ر په‌رده‌ی ئه‌و ده‌لاقه‌یه‌ی كه پێشتر وێنه‌یه‌كی گه‌وره‌ی مه‌لا مسته‌فای به‌سه‌ره‌وه هه‌ڵواسرابوو، له‌سه‌ر په‌رده‌ی شین كۆمه‌ڵێ پیتی سووری په‌رت و بڵاو دیارن، زۆری برد تا پیت پیت لێكم دان و بوونه (ئه‌ی ره‌قیب...) ئه‌وه‌ش نه‌خشی ده‌ستی جۆته خوشك بوون..\nبه‌رگه بالیف و سه‌رنانی جۆته خوشك، هه‌ر له به‌لاشاوه نا، په‌ڕیه‌وه به‌ری گڵكه‌ند و سه‌یداوه، به شاردا بڵاوبۆوه، گه‌یشته ده‌ڵاڵخانه‌ی ناو قه‌یسه‌ری، گوێیان لێ بووه، پیرێژن له‌ناو په‌ڕۆوپاتاره‌وه هاواری كردووه:\nوه‌رنه به‌رگه‌بالیف و سه‌رنانی جۆته خوشكان..\nیه‌ك جۆته خوشك هه‌بوو، وه‌ك چۆن له‌دوای ده‌روێش برایم بانگدان حه‌رامه، له‌دوای مام دێوانه زوڕنا و له‌دوای مه‌لا عه‌بدوڵای ده‌فژه‌ن، ده‌ف بێ تامه، له‌دوای جۆته خوشكیش چ ره‌وا نییه كه‌س ده‌ست بۆ نه‌خش و چنین ببات! داخی گرانم، جۆته خوشكیش به ده‌ردی شه‌هابه‌ی هه‌ولێری و مینكه‌ی شمشاڵژه‌ن چوون، له‌دوای خۆیان هه‌ستانێ، ئاوازێ، نه‌خشێ بۆ شار به‌جێ نه‌ما..\nجۆته خوشك دێنه‌وه ناو گێڕانه‌وه، ئێستا ده‌بێت به ده‌وری رادیۆكه‌ی پیری سوارچاكان بازنه ببه‌ستین و گوێ له ده‌نگی (ئێره ده‌نگی..) بگرین.


به‌یتول موقه‌ده‌س جارێکی دیکه دەگه‌ڕێته‌وه داوێنی جیهانی ئیسلام - Mehr News Agency\n10 berfanbarê 2017 - 14:59\nNews Code 15133\nبه ڕاپۆرتی ئاژانسی مێهر، ده‌بیرخانه‌ی کۆنفڕانسی پشتیوانی له ئینتفازه‌ی فه‌له‌ستین به بۆنه‌ی ساڵوه‌گه‌ری ئینتفازه‌ی یه‌که‌می فه‌لستینییه‌کان ڕاگه‌یه‌ندراوێکی بڵاو کرده‌وه و له‌م ڕاگه‌یه‌ندراوه‌دا بڕایاره‌که‌ی ئه‌م دواییه‌ی ئه‌مریکا سه‌باره‌ت به شاری قودس ئیدانه کرد.\nبه پێی ئه‌م ڕاپۆرته له‌م ڕاگه‌یه‌ندراوه‌دا هاتووه: خه‌ڵکی فه‌له‌ستین له ڕۆژی ۱۸ی سه‌رماوه‌زی ساڵی ۱۳۶۶ی هه‌تاوی له دژی داگیه‌که‌رانی زایۆنی شۆڕشیان کرد و له‌م ڕۆژه‌دا هه‌موو خه‌ڵکی فه‌له‌ستین له دژی زایۆنییه‌کان هه‌سان.\nهه‌روه‌ها هاتووه: خه‌ڵکی فه‌له‌ستین له میانه‌ی ئه‌م شۆڕشه زیاتر له ۳ هه‌زار شه‌هیدی دا که بریتی بوون له ژن و منداڵان و لاوان و به‌ساڵاچووکانی فه‌له‌ستین، ئه‌وان قاره‌مانانه له خۆیان له به‌رانبه‌ر وه‌حشیگه‌رییه‌کانی زایۆنییه‌کان به‌رگریان کرد. خه‌ڵکی جیهان به هۆی ئه‌م شۆڕشه‌وه بوو که ئاستی دڕه‌نده‌یی ڕژیمی زایۆنی ئاگادار بوونه‌وه.\nهه‌روه‌ها له کۆتایدا هاتووه: ئێسته‌ش خه‌یانه‌تێکی دیکه وه‌ک وه‌ره‌قه‌که‌ی بالفۆر له خه‌ڵکی فه‌له‌ستین کراوه. ئێمه بڕوامان هه‌یه که کاره‌که‌ی ئه‌م دواییه‌ی سه‌رۆک کۆماره نیژادپه‌ره‌سته‌که‌ی ئه‌مریکا هیچ شتێک له دۆخی قودسی شه‌ریف و فه‌له‌ستین ناگۆڕێت و له داهاتوویه‌کی نزیک ڕژیمی زایۆنی به ته‌واوی ته‌فروتۆنا ده‌بێت و هیچی لێنامێنێته‌وه و جارێکی دیکه شاری قودس ده‌گه‌ڕێته‌وه بۆ داوێنی جیهانی ئیسلام.


قه‌ره‌یڵان: . مافى خه‌ڵکه خۆپیشاندان بکه‌ن، ده‌بێت تێکدان و سوتاندن نه‌بێت\nقه‌ره‌یڵان: . مافى خه‌ڵکه خۆپیشاندان بکه‌ن، ده‌بێت تێکدان و سوتاندن نه‌بێت\nدەقی قسەکانی قەرەیلان:\nباشورى کوردستان جێگه‌یه‌کى گرنگى هه‌یه له ئازادى کوردستاندا، بۆ ئه‌وه‌ش ده‌بوو به سیاسه‌تێکى ڕاست نزیک ببوایه‌ته‌وه، ئه‌و پێگه‌یه بکاته بنه‌مای سه‌رکه‌وتن و به‌ده‌ستهێنانى ئه‌نجام، به‌ڵام به داخه‌وه ئه‌وه له باشور پێکنه‌هات، ئاڵۆزیى دروست بوو، ڕووداوه‌کانى ١٦ى ئۆکتۆبه‌ر ڕوویاندا، ده‌ستکه‌وته‌کان به‌شێکى زۆرى له‌ده‌ستچوو، ئه‌و ڕه‌وشه‌ش ده‌بێت ڕاست شڕۆڤه بکرێت.\nئه‌وه ماوه‌یه‌که خۆپیشاندانى گه‌ل پێکدێت، ئێمه ده‌مانه‌وێت بۆ چاره‌سه‌رکردنى کێشه‌کانى باشور هاوکار بین، ئه‌مڕۆ له له باشور کێشه هه‌یه و ئێمه ده‌مانه‌وێت ئه‌و کێشانه چاره‌سه‌ر بکرێت، به‌ڵام ده‌بێت کێشه‌کان به ته‌واوى ببینرێن و ده‌ستنیشان بکرێن.\nله‌و چوارچێوه‌یه‌شدا پێشنیارى به‌ڕێوه‌به‌رایه‌تى ئێمه هه‌یه، ئێمه ده‌ڵێین له‌لایه‌ن هه‌موو لایه‌نه‌کانه‌وه کۆمسیۆنێک دروست بکرێت، ئه‌م کۆمسیۆنه له هه‌موو ڕێکخراوه سیاسى و مه‌ده‌نییه‌کان و هه‌موو لایه‌نه‌کان به شێوه‌یه‌کى فراوان دروست بکرێت.\nده‌بێت ئه‌و کۆمسیۆنه پلاتفۆرمى چاره‌سه‌ریى ئازاد پێکبێنێت، بچێته شار و شارۆچکه‌کان و له‌گه‌ڵ گه‌ل کۆبوونه‌وه ئه‌نجام بدات، گوێ له داواکارییه‌کانى گه‌ل بگرێت و چاره‌سه‌ریى بدۆزێته‌وه و بیکاته بڕیار، پێشنیارى ئێمه بۆ چاره‌سه‌ریى ئه‌وه‌یه، چاره‌سه‌رى ڕاست ئه‌وه‌یه.\nئه‌گه‌ر وا نه‌که‌یت و بڵێیت به هێز و فشار و به‌کارهێنانى هێزه ئه‌منییه‌کان ڕێگه له گه‌ل ده‌گرم، نابێت، ده‌بێت به سیاسه‌تێکى ڕاست نزیکى داخوازییه‌کانى گه‌ل ببنه‌وه. مافى خه‌ڵکه خۆپیشاندان بکه‌ن، ده‌بێت تێکدان و سوتاندن نه‌بێت، هه‌روه‌ها ده‌بێت له‌به‌رامبه‌ر خه‌ڵک چه‌ک به‌کارنه‌یه‌ت، داواکارى خه‌ڵک هه‌یه، ڕژانه سه‌ر شه‌قامه‌کان هۆکارى خۆى هه‌یه و نیشانه‌ى ئه‌وه‌یه له هه‌رێمه‌که که‌موکورتى هه‌یه.\nپێویسته ده‌سه‌ڵاتدارێتى ٢٦ ساڵى باشورى کوردستان شیبکرێته‌وه و بزانرێت به چ ئه‌نجامێک و به کوێ گه‌یشتوه، خه‌لًک گۆڕانکارى ده‌وێت و ده‌بێت داواکارییه‌کانى خه‌ڵک به شێوه‌یه‌کى ڕاست ببینرێت.\nگه‌لى ئێزدى پێویستى به یه‌کێتى هه‌یه، ده‌بێت ببنه یه‌ک، ده‌بێت بۆ ئامانجى هاوبه‌ش بێنه لاى یه‌ک، پێویسته له هه‌موو ناوچه‌کان ئێزدییه‌کان ئیتفاقى خۆیان دروست بکه‌ن، بۆ ئه‌وه‌ى گه‌لى ئێزدى ببێته خاوه‌ه‌ن ئیراده.\nشه‌نگال نه‌ک ته‌نها بۆ ئێزدییه‌کان، به‌ڵکو بۆ هه‌موو گه‌لى کورد گرنگ و پیرۆزه، چاره‌نوسى ئێزدیه‌کان له‌ده‌ستى خه‌ڵکى دیکه‌دا نییه، پێوسته چاره‌نوسى ئه‌وان به ده‌ستى خۆیانه‌وه بێت، له ڕوسیا و ئه‌وروپا ناتوانن چاره‌نوسى خۆیان دیارى بکه‌ن، به‌ڵکو له شه‌نگال ده‌توانن.


کۆگاو نەتەوەیی کوردستانی : زوان بیەو شناسوو ئێمەن . – Horam\nکۆگاو نەتەوەیی کوردستانی : زوان بیەو شناسوو ئێمەن .\nمی 15, 2020 می 15, 2020 ZComment(0)\nبەیاننامەو کۆگاو نەتەوەیی کوردستانی (ک.ن.ک) بە بۆنەو ڕۆ زوانوو کوردی :\nکۆگاو نەتەوەیی کوردستانی بە دیار کەردەو ڕوەکا ٢٥ -٢٦-٢٧ پاژەرەژی وەرانوەر بە ١٤ و ١٥ و ١٦ مەی پسۆ ڕوەکا زوانوو کوردی داواش جە گرد لایەو و کەسەکا کەرد بە گرنگیدای بە زوانوو ئەذائیشا ڕۆ ١٥ مەی پسۆ ڕۆ جەژنەو زوانوو کوردی پیرۆز کەرا و پیڵانوو داگیرکەرا پووچ کەراوە .\nکۆگاو نەتەوەیی سەرەراو مۆبارەکبایی کەردەو ئی ڕوا ، مەنەیۆ زوانەکەیما گێڵنۆوە پێ تاریخوو کۆنوو گەل و کوردی و زوانەکەیش . هەر پاسە باس کەرۆ کە داگیرکەرا کوردستانی پێ درێژەدای بە سیستموو داگیرکاری تەڵاشا کەردەن کە زوانوو نەتەوەکەیما بە گرد شێوە جە بەین بەرا .\nجە وەختێ پسۆ ئاڕۆینە جە وەڵاتەکا ئێران ، تورکیە و سوریەنە هێشتا ئاسمیڵاسیۆن وەرانوەروو بییەو و شناسوو کوردیوە درێژەش هەن . داوا جە گەلەکەیما کەرمێ پێ دژایەتی کەردەو سیاسەتەکا ئی دەۆڵەتا جە هەر یاگێ و دەرفەتێنە جە زوانەکەیشا پارێزگاری کەرا . داواما ئانێنە کە کووجیەو ، کۆڵان و یانەکا کەرا بە سەنگەروو پارێزناو زوانی . هەر پاسە چی ڕوانە بە نیشانداو دەنگوو نارزی بییەی جە وەرانوەروو سیاسەتوو تاونایۆ فەرهەنگی دژو سیاستوو ئاسمیڵاسیۆنی جە لاو دەٶڵەتەکا ئیرانی ، تورکیە و سوریەی هەنگامە بنیە .\nدما جار داواما جە گردوو گەلەکەیما و لایانەکان کە بە یۆگێرتەی ، پیڵانەو داگیرکارا کوردستانی کە بە گرد شێوە گەرەکشانە شناس و بییەیما نازا ڕاو مدرامانی هۆرچنا .\nکۆگاو نەتەوەیی کوردستانی ( ک.ن . ک )\n١٥-٢-٢٠٢٠ وەرانوەر بە ١٦ پاژەرەژوو کوردی\nزوان ، تێکەڵاوییەن جە ئاوەزی و ویری کە بۆ بە شناس و ئینسانەکا .


دەستەی گەشتوگوزار وۆركشۆپێكی بەڕێوەبرد - تۆڕی میدیایی خەڵک\nدەستەی گشتی گەشتوگوزاری هەرێم لە ڕاگەیەنراوێكدا بڵاویكردەوە، ئەمڕۆ 3/2/2021 لە شاری هەولێر یەكەم وۆركشۆپی دەوڵەمەندكردنی ڕەشنووسی یاسای پەرەپێدانی گەشتوگوزاری هەرێمی كوردستان بە ئامادەبوونی نوێنەری زۆربەی وەزارەتەكان و ژمارەیەك دادوەر و ژمارەیەك مامۆستای شارەزای زانكۆ و ژمارەیەك وەبەرهێنەر و بەڕێوەبەرانی گشتی گەشتوگوزاری شارەكان و بەڕێوەبەرانی دیوانی دەستە لەلایەن دەستەی گەشتوگوزار ڕێكخرا.\nلە ڕاگەیەنراوەكەدا ئەوەش خراوەتەڕوو، سەرەتا سەرۆكی دەستەی گشتی گەشتوگوزار ئەمەل جەلال وتەیەكی كورتی پێشكەش كرد و باسی گرنگی ڕەشنووسە ئامادەكراوەكەی كرد، ئاماژەی بە پێویستی یاسا بۆ گەشتوگوزاری هەرێم كرد و ئاماژەی بە پاڵپشتی وەزیری شارەوانی و گەشتوگوزار و لیژنەی پەرلەمان و لایەنەكان دا كە مەبەستیانە یاساكە دەربچێت و كاریان بۆی كردووە.\nدەستەی گشتی گەشتوگوزار ئاماژەی بەوەشدا، دواتر ماددە و بڕگەكانی یاساكە خوێندرانەوە و لە لایەن ئامادەبووان دەست بە گفتوگۆ كرا و تێبینیەكنیان خستەڕوو.\n02 ئازار 2021 3.44 pm\nخەڵك- نوسینگەی بەرەنگاربوونەوەی توندوتیژی دژی ئافرەتان و خێزان لە هەولێر دەستگیركردنی چوار گەنج لەسەر رفاندنی…


حەمەسەعید حەسەن/ منداڵێکی لاسار\nکه گوێم له وشه‌ی ڕۆشنبیری ده‌بێ\nتفه‌نگه‌که‌م ده‌هێنمه سه‌ر پێ.\nلۆکاچ پێی وابوو، ڕاستیشی بۆ چووبوو، پێوه‌ندییه سه‌رمایه‌دارییه‌کان کارێک ده‌که‌ن، به شتبوونی هه‌موو به‌هاکان سه‌روه‌ر ببێت و ته‌نانه‌ت کاره هونه‌ری و ئه‌ده‌بییه‌کانیش وه‌ک کاڵا سه‌رنج بدرێن، جیاوازیی له نێوان سه‌رمایه ڕه‌مزییه‌کان و دراودا له ئارادا نه‌مێنێت و کام سه‌رمایه‌ی ڕه‌مزی مه‌زنه، وه‌ک هه‌ر کاڵایه‌کی دیکه، نرخێکی دیاریکراوی هه‌بێت. له‌و کۆمه‌ڵگه‌یه‌دا که هه‌موو شتێک وه‌ک کاڵا سه‌رنج ده‌درێت، ئاسایییه ببینین هه‌مووان خه‌ریکی گه‌ڕان بن به دوای سه‌رمایه‌دا و ژیان وه‌ک گۆمێک ببینن و به مه‌به‌ستی ڕاوکردنی ماسی، قولاپیان تێ فڕێ دابێت.\nله کۆمه‌ڵگه نائینسانییه‌کاندا، نووسه‌ر دووچاری نامۆیییه‌کی کوشنده ده‌بێت و وه‌ک بتپه‌رستێکی لێ ده‌قه‌ومێت، بته‌که‌یان شکاندبێت. ئه‌و واقیعه ترسناکه که گرامشی گوته‌نی، (زاده‌ی کرده‌وه‌ی ئینسان خۆیه‌تی،) هه‌ر به کۆششی ئینسانیش، به‌ها ئینسانییه‌کان زیندوو ده‌بنه‌وه و سه‌رمایه سیمبۆڵیکه‌کان، بایه‌خ په‌یدا ده‌که‌نه‌وه. مارشاڵ ماکلۆهان (١٩١١ - ١٩٨٠) که فه‌یله‌سووفێکی که‌نه‌دایی بوو، بۆ یه‌که‌مین جار له کتێبی (میدیا بریتییه له په‌یام)دا که له ١٩٦٧دا بڵاو کرایه‌وه، گوتوویه‌تی: (دونیا گوندێکی گه‌ردوونییه.) هه‌وڵی نووسه‌ر بۆ ئه‌وه‌یه، لێ نه‌گه‌ڕێت به گوندبوونی جیهان، وا بکات ئه‌ندامانی ئه‌و گونده تایبه‌تمه‌ندیی و به‌ها ڕۆحییه‌کانیان له ده‌ست بده‌ن.\nکۆششی نووسه‌ر بۆ ئه‌وه‌یه، ئینسانی لێقه‌وماو بۆ ئه‌وه هان بدات، به کاره‌سات قایل نه‌بێت، به‌ڵکوو خۆی لێ ده‌رباز بکات. فه‌لسه‌فه سه‌دان ساڵ بوو، بایه‌خی به‌م پرسیاره ده‌دا: بۆچی ده‌ژین؟ ئه‌وه کارڵ مارکس بوو، پرسیارێکی گرنگتری ورووژاند: چۆن ده‌ژین؟ ئینگلیز که به‌ره‌و جه‌نگ به‌ڕێ ده‌که‌وێت، ته‌نیا دوو ئه‌ڵته‌رناتیڤی هه‌یه، به سه‌رکوتوویی ده‌گه‌ڕێته‌وه، یان ناگه‌ڕێته‌وه. ئه‌وه مارکس بوو، فێری کردین، ئه‌گه‌ر وه‌ک ئینسان نه‌ژین، ئیدی هیچ شک نابه‌ین، تا مه‌رگ وا بکات له کیسمان بچێت. نیوتن ده‌یگوت: ئه‌وه بۆیه هێنده دوور ده‌بینم چونکه له‌سه‌ر شانی که‌سانی مه‌زن ڕاوه‌ستاوم. نووسه‌ر که‌سێکه هه‌میشه له که‌سانی ئاسایی دوورتر ده‌بینێت و پێشبینی داهاتوو ده‌کات. ئه‌وه یه‌کێکه له ئه‌رکه‌کانی نووسه‌ر که فێرمان بکات: (گرنگ ئه‌وه نییه بژین، ئه‌وه گرنگه باش بژین.)\nده‌شێت نووسه‌ر شه‌یدایه‌ک بێت، له دووی ڕووناکی بگه‌ڕێت، ئه‌وه بۆیه که چیرۆکێکمان بۆ ده‌گێڕێته‌وه، خۆیمان لێ ناکات، به چیرۆکبێژی هه‌مووشتزان، به‌ڵکوو خۆی وه‌ها نیشان ده‌دات که دووچاری ده‌ردی له بیرچوونه‌وه هاتووه و ئه‌ویش ته‌واو وه‌ک خوێنه‌ران، هیچی وا ده‌رباره‌ی که‌سایه‌تی و ڕووداوه‌کان نازانێت و که له نووسینه‌وه‌ی په‌ره‌گرافێک ده‌بێته‌وه، دڵنیا نییه له په‌ره‌گرافی داهاتوودا، چی ده‌گێڕێته‌وه و به‌م ڕێگه‌یه، کارێک ده‌کات، خوێنه‌ریش له نووسینه‌وه‌ی چیرۆکه‌که‌دا به‌شدار ببێت و هه‌ست بکات که‌سێکی چالاکی خاوه‌ن ڕۆڵه، نه‌ک گوێڕایه‌ڵێکی گوێله‌مست. له ڕۆمانی (گه‌ردوون)ی (هیبیرت حه‌دداد)دا چیرۆکبێژ یاده‌وه‌ریی له کیس داوه و به کۆمه‌کی خوێنه‌ر به‌سه‌رهاته‌کانی وه‌بیر دێته‌وه و ده‌یانگێڕێته‌وه.\nهه‌رچه‌نده شاعیر که‌سێکه یاخیبوو، که‌سێکه با به ساڵیشدا چووبێت، له ناخیدا هه‌ر منداڵێکی لاسار ده‌ژی، که‌سێکه ئه‌وه‌ی به لایه‌وه مه‌به‌سته، ئه‌فراندنی شیعره، شیعری جوان، نه‌ک به ده‌ستخستنی پایه و سامان، که‌چی ڕێ ده‌که‌وێت ستایشی ئه‌م میر، یان ئه‌و سه‌رۆک بکات. وه‌ک چۆن عه‌بدولڕه‌ززاق عه‌بدولواحید ستایشه‌شیعری بۆ سه‌ددام حوسەین ده‌نووسی، (جه‌واهیری)یش له ستایشی حافیز ئه‌سه‌ددا شیعری ده‌گوت. شیعر ده‌شێت له خزمه‌تی سته‌مدا بێت، وه‌لێ ڕۆمان هه‌ر له (دۆن کیخۆت)ه‌وه، بۆ ئه‌وه داهاتووه، به گژ سته‌مدا بچێته‌وه و به‌شداریی له ڕۆنانی ته‌لاری دێموکراسیدا بکات.\nله ده‌یان ڕۆماندا، په‌رده له‌سه‌ر ڕووخساری دزێوی دیکتاتۆران لا دراوه و ڕووناکی خراوه‌ته سه‌ر ناخی پۆخڵی سته‌مکاران، ئه‌وه پارادۆکسێک بوو که جه‌للاده‌که‌ی عێراق، (ڕۆمان)ی ده‌نووسی! ڕه‌نگه شاعیرێک جه‌للادێکی جوان نیشان دابێت، وه‌لێ کاری ڕۆماننووس بۆ ئه‌وه‌یه، وێنه‌ی دونیایه‌کی جوانتر له‌وه‌ی هه‌یه، بکێشێت. سێرڤانتس که‌سانی سه‌ر به چین و توێژه باڵاکانی وه‌ک لووتبڵند و ناخپووت پێ ده‌ناساندین و ڕووناکیشی ده‌خسته سه‌ر ژیانی سه‌ختی به حیکمه‌ت ده‌وڵه‌مه‌ندی هه‌ژاران. ئه‌رکی پرد ڕه‌نگه هه‌ر ئه‌وه بێت، ئه‌مبه‌ری ڕووبارێک به ئه‌وبه‌رییه‌وه ببه‌ستێته‌وه، وه‌لێ ڕۆمان پردێکه گه‌لانی دنیا پێکه‌وه ده‌به‌ستێته‌وه و مامۆستایه‌که ده‌رسی تۆلێرانس به خه‌ڵکی جیهان ده‌ڵێته‌وه.\nڕۆماننووس هه‌میشه ئه‌وه‌ی له یاده که بایه‌خ به فره‌ده‌نگی بدات و ڕێز له بیروڕای جیاواز بگرێت، ئاخر ڕۆمان ڕه‌نگدانه‌وه‌ی واقعێکی هه‌مه‌ڕه‌نگ و فره‌لایه‌نه و وه‌ک فێستیڤاڵیک وایه که چه‌ندان که‌سایه‌تیی سه‌ر به فیکر، دونیابینی، چین و توێژی جیاواز، قسه‌ی تایبه‌ت به خۆیانی تێدا ده‌که‌ن. ڕاسته ڕۆماننووس پێویسته له هه‌مان دوورییه‌وه سه‌یری کاره‌کته‌ره‌کانی بکات، وه‌لێ ئه‌مه یه‌کێکه له ته‌کنیکه‌کانی نووسین و به مانای مه‌رگی نووسه‌ر نایه‌ت. ڕۆماننووس هه‌میشه خوێنه‌ری لێزان له‌به‌ر چاو ده‌گرێت، ئه‌و خوێنه‌ره‌ی له‌گه‌ڵ ڕۆمانه‌که‌دا ده‌که‌وێته دیالۆگه‌وه، توانای لێکدانه‌وه‌ی مانا جیاوازه‌کانی ده‌قه‌که‌ی هه‌یه، پێی ده‌کرێت بۆشایییه‌کانی تێکسته‌که پڕ بکاته‌وه، نه‌نووسراوه‌کان بنووسێته‌وه و نه‌گوتراوه‌کان بڵێت.\n(*) هانز گۆست: نووسه‌رێکی نازیست بوو، (تۆماس مان)ی به‌و (تاوان)ه به گرت دا. که کوڕه‌که‌ی له هۆڵاند ڕۆژنامه له دژی هیتله‌ر ده‌ر ده‌کات.


ھوشیار ئەحمەدی: قسەیەک بۆ عاشقانی “قاسم سلێمانی” لە مێدیاکانی باشوور..! – WTARIKURD\nعەلی لاریجانی” سەرۆکی پەرلەمانی ئێران:” 200 میلیۆن یورۆ بە بودجەی دوو مانگی کۆتایی ساڵی “سپای قودس” زیاد کرا.” تەنیا زیاد کراوە و ئەمەش واتە بودجەی ئەو ھێزە خەیاڵییە.\nبێجگە لەمەش، فەرماندەی سپای قودس، چەکی سپی واژۆکراوی لەبەردەستە و ھەر کاتێ، ھەرچەندە پارەیان پێویست بێ، ئەتوانن بێ دەرنگ کەوتن، لە لقی ھەر بانکێکی ئێران، رایکێشن.\nھەندێ سەرچاوە پێیان وایە ھێزی قودس زیاتر لە 50.000 کەسی لە خزمەت دایە. ھاتوچوی فەرماندە پلە نزمەکانی ئەو سپایە، زۆر بە نھێنی و بە تەواوی پارێزراوە. ئەوان تەنیا لە وڵاتانی دۆستیانا ھاتوچۆ ئەکەن و ناوێرن بڕۆن وڵاتی نەیار یان دوژمن.\nتەنانەت فەرماندە پلە نزمەکانیشیان راستەوخۆ بەشداری عەمەلیات نابن و لە ریزەکانی پشت پشتەوەی بەرەکانی شەڕ و عەمەلیات، یان لە ژوورە نھێنییەکانی پلانداڕشتن ئەمێننەوە و زات ناکەن تەنانەت شوێنی مانەوەشیان ئاشکرا بکەن، چ بگات بەوەی جورئەتی ئەوەیان ھەبێ پێشمەرگانە بڕۆنە مەیدان شەڕە فیشەکەوە.\nقاسم سلێمانی کە فەرماندە باڵای ئەو سپایە بوو، لە کاتی سەفەرەکانیا بە تەواوی نھێنیانە و بە سەدان ھێز پارێزراو ھاتوچوی ئەکرد و تەنانەت لە پشتی بەرەکانی شەڕەوە، لە ئاسمان و زەوییەوە ھەماھەنگی و گارانتی پارێزراو بوونی لە لایەن ھاوپەیمانانیشەوە ئەکرا.\nسپای قودس لە دەرەوەی وڵات، بەتایبەت رۆژھەڵاتی ناوەڕاست و بەتایبەتتر لە ناوچەکانی دۆست، رۆڵی وەزارەتی بەرگری، وەزارەتی ئیتلاعات، وەزارەتی دەرەوە، وەزارەتی دارایی، وەزارەتی بازرگانی، وەزارەتی پەروەردە و… بە تەواوی دەوڵەتی ئێران دەبینی و دەسەڵاتێکی زۆر و زەوەند و ئیمکاناتێکی خەیاڵیی لەبەردەستە.\nبەڵام ھەندێ لە رێپۆرتێری مێدیا کوردییەکانی باشووری کوردستان کە عاشق و دڵبراو و کوژراو و مردووی قاسم سلێمانی و ھاکان فیدان و سەرجەم گۆپاڵ بەدەستە بێگانەکانی دیکەن، ئەوانمان وەک فسفس پاڵەوانەکانی ناو شانامە درۆیین و گاڵتەجاڕییەکەی فێردەوسیی ئێرانچی، بە زانیاریی خۆدەرھێنراو، رێسراو، خەیاڵیی ھەڵەوە لێ ئەکەنە خودا و قارەمان و پاڵەوانی ئەفسانەیی و ئۆستورەیی.!\nبێ ئاگا لەوەی ئێمەی کوردی چەوساو و خەێرلەخۆ نەدیو، ھەزاران قارەمانمان ھەن و ھەبوون لە سەنگەرەکانی پێشمەرگە و خەبات و خۆڕاگری و بەرەڤانی ئەم نیشتمانە بندەستەدا کە ھەزاری وەک قاسم سلێمانی و ھاکان فیدان، حەدیان نەبوو ببنە خۆڵی بن پێڵاوە دڕاو و پینەکراوەکانیان.\nئەوان نازانن کە ئەگەر ئەو ھێز و پارە و ئیمکان و چەک و پاڵپشتییە زۆر و زەوەند و زەبەلاحەی لە پشتی قاسم سلێمانی تیرۆریست و ھاوچەشنەکانیەتی، لە بەردەست پێشمەرگە و فەرماندە شەھید و زیندوە بێ نازەکانی کوردا بووبان، قاسم سلێمانییەکان و ئەربابەکانیان ئەبوا کونە مشک بکەنە حەشارگەی خۆیان!\nبەڵێ، ھەزاران فەرماندەری پێشمەرگە کە بە خۆیان و کڵاشنیکۆفێک و چوار مەخزەن فیشەکەوە، لمبۆزی گەورەترین ژنڕاڵەکانی بەعسی عێراق و سوپا و ئەرتەشی ئێرانیان دەشکاند و لە خاک و خۆڵی پیرۆزی کوردستان دەخشاند.\nشەرم لە خۆم ئەکەم کاتێ پەیامنێر و راپۆرت و ھەواڵداڕێژی تلوێزیۆن، رادیۆ، رۆژنامەکانی ھەرێمی کوردستان ئەبینم، ئەبیسم و ئەخوێنمەوە کە گەمژانە و و نازانانە و سادەمێشکانە “قاسم سلێمانی” تیرۆریستی ترسەنۆک ئەکەنە پاڵەوانی ئەفسانەیی لە میلەتەکەیان. نازانن بەم جۆرە سووکایەتی بە خۆیان، ئێرادەی دوژمن شکێکنیی میلەتەکەیان و نەبەزی و کۆڵنەدەری و لەشکان نەھاتوویی و قارەمانیی راستەقینەی ھەزاران پاڵەوانی فەرمانە و پێشمەرگەیان ئەکەن کە لە مەیدانەکانی شەڕی بەرگری و پاراستنی میلەتە ئەنفال و کیماباران کراوەکەیانا، سەدان ژنڕاڵی فسفس پاڵەوان و ترسەنۆکی وەک قاسم سلێمانییان خۆڵی ژێرپێیان حیساب نەدەکرد!\nبەس بیر لە حەماسەی ئەفسانەیی “مامە ریشە” و 11 پێشمەرگە ھاوڕێیەکەی بە کڵاشنیکۆفە شڕەیەکەوە لە تێکشکاندانی سوپایەکی پڕچەکی زیاتر لە دە ھەزار جاش و جەیشی تا ددان پڕچەک و یازدە ھەلیکۆپترەکەدا بکەنەوە، کە سەرئەنجام سەریش کەوتن و بەو قارەمانەتییە دونیایان سەرسام کرد. دڵنیام لەو پێدا ھەڵگوتنانە بە قاسم سلێمانی ترسەنۆکدا خەجاڵەتباری نەتەوەکەتان شەھیدانمان، پێشمەرگە و فەرماندەکان، بنەماڵە و کەسوکاری سەربەرزی شەھیدانمان ئەبن و شەرم لە خۆتان ئەکەنەوە. ھەڵبەتە ئەگەر تێبگەن و تۆزقاڵێ دەرک و شعورتان ھەبێ، کە دڵنیا نیم!\nئیدی با بەناو نوێنەری ھەرێمی کوردستان لە ئێران”نازم دەباغ” بوەستێ کە داغی ئەو داغی سەر داغانە. لەگەل رێزم بۆ زورینەی گەلی تێکۆشەر و نیشتمانپەروەری ئەو بەشەی نیشتمانەکەمان.\nعوسمان عومەر: ووتارێکى ئاگرینى تاریق خوورى.


Awezan Khoshnaw Najmuldeen | 08.04.2021\nسەرۆکوەزیرانی عێراق، مستەفا کازمی سەردانەکەی بۆ ئیمارات لە دوای سەردانی سعوودیە و پلانی لووتکەی سێقۆڵی عێراق، میسر و ئوردن کە بڕیارە لە بەغدای پایتەخت بە بەشداری سەرکۆماری میسر، عەبدولفەتاح سیسی و شا ئوردن، عەبدوڵڵای دووەم سازبکرێت و دیدارەکانی لەگەڵ وەزیری دەرەوەی قەتەر، محەمەد بن عەبدولڕەحمان ئال سانی کە پێشتر سەردانی بەغدای کرد بوو، ئاماژە بەوە دەکەن کە لە ماوەی رابردوودا، دەستی بە ترافیکێکی چڕی دیپلۆماسیی کردووە لەگەڵ وڵاتانی کەنداودا. کەوابوو پێویستە دیپلۆماسییەتی مستەفا کازمی لەبارەی کەنداوی لە رووی کاریگەریی بۆ سیاسەتی ناوخۆیی و دەرەکی عێراق چۆن بخوێندرێتەوە؟\nسەردانە سێ رۆژیەکەی سەرۆکی دەوڵەتە شاری ڤاتیکان، پاپا فرەنسیس بۆ عێراق لە سەرەتای مانگی ئاداردا و کۆبوونەوەی لەگەڵ گەورەترین مەرجەعی شیعەکان لە نەجەف، عەلی سیستانی لە رووی ئەوەی لەنێو شیعەکاندا ناسناوی عێراقی و نەجەف-یشی بەرامبەر مەدرەسەی قوم خستووەتە پێشەوە وەک هەنگاوێکی هاوسەنگکردنەوە لێکدانەوەی بۆ کرا بەرامبەر کاریگەریی ئێران لە عێراق. دوای ئەو سەردانەی پاپا مەدرەسەی شیعی نەجەف کە دوورە لە ئێران خرایە پێشتر. لە عێراقیش ئەمجارە دیدارەکان لەگەڵ وڵاتانی کەنداو و سوننە چڕکرایەوە، ئەوەیش ترافیکێکی دیپلۆماسییە کە وەک هەڵمەتێکی دیکەی هاوسەنگکردنی کاریگەریی ئێران لەسەر ئەو وڵاتە دەخوێندرێتەوە.\n- ئایا هەوڵێکە بۆ بەهێزکردنی سوننە لە عێراق؟\nسەرۆکوەزیرانی عێراق، مستەفا کازمی کە لە هەفتەی دووەمی مانگی ئاداردا، لە پێشوای شاندێکی وەقفی سوننەی میسر، نامەیەکی بانگهێشتنامەی ئاراستەی شێخی ئەزهەر، ئەحمەد ئەلتیب کرد سەردانی عێراق بکات کە ئەوەیش مایەی سەرنجە مستەفا کازمی سوننەکانی عێراقی هێناوەتە ناو سیاسەتی دەرەوەی وڵاتەکەی. لە هەفتەی کۆتایی مانگی ئاداردا، وەزیری دەرەوەی قەتەر، محمەد بن عەبدولڕەحمان ئال سانی لە بەغدا لەگەڵ سەرکۆماری عێراق، بەرهەم ساڵح و سەرۆکوەزیران مستەفا کازمی-دا کۆبووەوە و ئاماژەی بە پشتیوانیان کرد بۆ پاراستنی سەروەریی و سەقامگیریی عێراق.\nلە عێراقدا کە بووەتە گۆڕەپانی پێکدادانی ئەمریکا و ئێران و میلیشیا شیعەکانی پشتیوانی ئێران لە دەرەوەی دەسەڵاتی دەوڵەت جووڵە دەکەن، دەستەواژەی سەروەریی کە مستەفا کازمی زۆر دووپاتی دەکاتەوە بەهۆی پشتیوانیکردنی لەلایەن وڵاتانی سوننەوە بووەتە جێی بایەخ.\nلووتکەی سێقۆڵی کە بڕیار بوو لەنێوان عێراق، میسر و ئوردن لە کۆتا هەفتەی مانگی ئاداردا لە بەغدا ساز بکرێت، بەهۆی ئەو رووداوی شەمەندەفەرەی لە میسر روویدا بۆ کاتێکی دیکە دواخرا.\nکازمی، سیسی و عەبدوڵڵای دووەم کە کۆتا جار لە ئابی ٢٠٢٠دا لە عەممان کۆبوونەوە، یەکەم لووتکەیان لە ئاداری ٢٠١٩دا لە قاهیرە سازکرد، بەهۆی دواخستنی ئەو لووتکەیەوە پێش دوو رۆژ وەزیرانی پەیوەندیداری هەر سێ وڵات لە عەممان کۆبوونەوە و بابەتەکانی وەک بازرگانیی، وزە، کشتوکاڵ و بەتایبەتیش پرۆژەکانی گواستنەوەی نەوت و غازیان تاوتوێ کرد کە بڕیارە بە هێڵی عێراق-ئوردن-میسردا تێبپەڕێت.\nکۆبوونەوە سێقۆڵییەکان کە لە سەردەمی عادل عەبدولمەهدی-دا دەستیان پێکرد، لەلایەن مستەفا کازمی-یەوە لەژێر ناوی ''دەستپێشخەری نوێی خۆرهەڵات'' فراوانکرا، ئەوەیش نیشانی دەدات کە عێراق خواستی هەیە لە سەردەمی نوێدا پەیوەندییەکانی لەگەڵ وڵاتانی دراوسێدا زیاتر پەرەپێدەدات.\nمستەفا کازمی دوای ئەوەی بەسەرۆکوەزیران هەڵبژێردرا، ویستی یەکەم گەشتی دەرەوەی وڵات بۆ سعوودیە ئەنجامبدات، بەڵام بەهۆی ناجێگیری باری تەندروستیی شا سەلمان ئەوکات سەردانەکە هەڵوەشایەوە و کازمی هەفتەی رابردوو سەردانی سعوودیە-ی کرد.\nمستەفا کازمی ئامانجی سەردانەکەی بە "بەهێزترکردنی پەیوەندییە دۆستانەکانی نێوان هەردوو وڵات و دروستکردنی دۆستایەتی و هەماهەنگی لە ناوچەکەدا" ناوبرد.\nسەرۆکوەزیرانی عێراق لە میانی سەردانەکەیدا لەگەڵ جێنشینی سعوودیە، شازادە محەمەد بن سەلمان کۆبووەوە و پێنج رێککەوتننامەی جیاوازی لەگەڵ سعوودیە واژوو کرد و دواتر عەمرەی ئەنجامدا.\nمستەفا کازمی ئەو پەلامارەشی وەبیرهێنایەوە کە لە ٢٣ی تشرینی یەکەمدا لەلایەن گرووپێکی سەر بە ئێران-ەوە و لە خاکی عێراق-ەوە بە فڕۆکەی بێفڕۆکەوان بۆسەر کۆشکی شاهانەی سعوودیە ئەنجامدرا و جەختی لەوە کردەوە کە چیتر عێراق نابێتە خاڵی دەستپێکی هیچ پەلامارێک بۆسەر سعوودیە.\nئەم لێدوانانەی مستەفا کازمی دەکرێت وەک دڵنیایییەک بۆ حکوومەتی ریاز لە بەرامبەر ئێران و میلیشیا عێراقییەکانی لایەنگری ئێران، هەڵبسەنگێندرێت.\nجێی وەبیرهێنانەوەیە، سعوودیە کاتێک سەدام حسێن هێرشیکردە سەر کوێت بەتەواوی سەرجەم پەیوەندییە دیپلۆماسییەکانی لەگەڵ عێراق هەڵپەسارد، دواتر لە دوای ساڵی ٢٠١٥، حکوومەتی ریاز، گڵۆپی سەوزی بۆ ئاساییکردنەوەی پەیوەندییەکانی لەگەڵ بەغدا هەڵکرد و لە ماوەی رابردووشدا دوای ٣٠ ساڵ دەروازەی سنووریی عەرعەر-ی لەگەڵ عێراق کردەوە، هەموو ئەمانەش نیشانەی ئەرێنی بوون بۆ پێشوازیکردن لە مستەفا کازمی.\nسەرۆکوەزیرانی عێراق، دوای سەردانەکەی بۆ سعوودیە لە سەرەتای مانگی نیساندا سەردانی ئیمارات-ی کرد و لەگەڵ جێنشینی ئیمارات، شازادەی محەمەد بن زاید و چەند بەرپرسێکی ئەو وڵاتە کۆبووەوە.\nمستەفا کازمی ئەم سەردانەی وەک بەشێک لە سیاسەتی عێراق بۆ بەهێزکردنی پەیوەندییەکانی لەگەڵ وڵاتانی عەرەبی وەسف کرد. بڕیاری پێکهێنانی ئەنجوومەنی کاری نێوان عێراق- ئیمارات، گەورەکردنی قەبارەی بازرگانی نێوان هەردوو وڵات بۆ سێ ملیار دۆلار و هەماهەنگی هەواڵگری نێوان هەردوو وڵات لە پێناو بەرەنگاربوونەوەی تیرۆردا، وەک پلانی راکێشانی سەرمایەی کەنداو بۆ ناو عێراق و هێرشێک لە دژی ئەو میلیشیا شیعانەی عێراق-یان لاواز کردووە، دەبیندرێت.\nپێشتریش لە ١٥ی ئاداردا، سەرکردەی گرووپی عەسائیب ئەهللحەق، قەیس خەزعەلی کە گرووپێکی شیعەی عێراقییە، بانگەشەی ئەوەی کردبوو کە تیمێکی ئیماراتی دەزگای هەواڵگری عێراق دەبەنبەڕێوە، بەڵام دەزگای هەواڵگری ئەم بانگەشەیەی خەزعەلی بەدرۆخستەوە، هەروەها کۆبوونەوەکانی کازمی لەگەڵ وڵاتانی کەنداو دەربارەی پرسەکانی هەواڵگری و بەرەنگاربوونەوەی تیرۆر میلیشیا شیعەکانی نزیک لە ئێران-ی نیگەرانکردووە.\nلە لایەکی دیکەشەوە بڕیارە لە یەکی ئادارەوە گەشتە راستەوخۆکانی نێوان عێراق و ئیمارات دەستپێبکەنەوە. لەم چوارچێوەیەشدا بەرپرسانی بەغدا پشتیوانی، یارمەتی و پڕۆژەکانی ئیمارات بۆ بنیاتنانەوەی ئەو ناوچانەی عێراق کە بەهۆی شەڕی داعش زیانی گەورەیان بەرکەوتووە و بەتایبەت شاری موسڵ، بە گرنگ دەزانن.\nجێی ئاماژەیە بڕیارە سەرمایەی کەنداو هاوکاری نۆژەنکردنەوەی منارەی حەدبا و مزگەوتی نوری بکات کە لە کاتی داگیرکردنی مووسڵ لەلایەن رێکخراوی تیرۆرستیی داعشەوە زیانی زۆریان بەرکەوتبوو. لە هەمان کاتدا خواستی وڵاتانی کەنداو بۆ بەهێزکردنی پەیوەندییەکانیان لەگەڵ سوننەکانی عێراق کە چ لە سەردەمی داعش و چ پێشتر لە سەردەمی حکوومەتە شیعەکانی عێراقدا رووبەڕووی پەراوێزخستن بووبوونەوە، هەروەها نزیکبوونەوەی کازمی لە لایەنە سوننەکان و فراوانکردنی پەیوەندییەکانی لەگەڵیان وادەکات لە کاتی هەڵبژاردندا پشتیوانی لایەنە سوننەکان بۆ کازمی زیاد بکات.\nلە لایەکی دیکەشەوە ئەگەری لێکنزیکبوونەوەی ئیدارەی جۆ بایدن لە ئێران و دانوستانەکانی نێوانیان ئەگەری هەیە، هەژموونی وڵاتانی کەنداو لە عێراق سنووردارتر بکات، هەربۆیە سعوودیە و ئیمارات دەخوازن کاریگەری خۆیان لە عێراق-دا بەرجەستەتر بکەن.\n- هه‌وڵدان بۆ راگرتنی هاوسه‌نگی له سیاسه‌تی ناوخۆ و ده‌ره‌وه\nمستەفا كازمی هه‌وڵ ده‌دات كاریگه‌ری ئه‌م لایه‌نانه كه‌م بكاته‌وه كه راسته‌وخۆ كه‌وتوونه‌ته ژێر هه‌ژموونی ئێران كه دوای داگیركردنی عێراق له ٢٠٠٣ له‌ناو حكوومه‌تی فیدراڵی و داموده‌زگاكانی ده‌وڵه‌تدا به‌هێزبوون و له كاتی جه‌نگی عێراق و ئێرانیشدا لایه‌نه سیاسی و چه‌كدارییه‌كانی شیعه دژبە سه‌دام وه‌ستانه‌وه. مستەفا كازمی، هه‌روه‌ها ده‌یه‌وێت له سیاسه‌تی ده‌ره‌وه‌دا وڵاته‌كه‌ی له هێڵی ئێران بهێنێته ده‌ره‌وه و سیاسه‌تی ده‌ره‌وه هاوسه‌نگ رابگرێت و په‌یوه‌ندییه‌كانی له‌گه‌ڵ ئه‌مریكادا خۆش بكات. له لێدوانه‌كانیشدا پێ ده‌چێت كه په‌یوه‌ندییه دیپلۆماسییه‌كان له‌گه‌ڵ ئه‌مریكا، ئێران، توركیا و وڵاتانی كه‌نداو باش بكات و له كۆبوونه‌وه‌كانی گفتوگۆی ستراتیجی وڵاته‌كه‌یشی له‌گه‌ڵ ئه‌مریكادا نایه‌وێت عێراق ببێته گۆڕه‌پانی ململانێی نێوان ئه‌مریكا و ئێران.\nهه‌روه‌ها له سیاسه‌تی ناوخۆیشدا ده‌بیندرێت كه مستەفا كازمی هه‌وڵ ده‌دات ئه‌و گرووپه چه‌كداره شیعانه‌ی ناو حه‌شدی شه‌عبی كه له ئێرانه‌وه نزیكن كۆنترۆڵ بكات كه ته‌نانه‌ت هه‌ڕه‌شه له حكوومه‌تی عێراقیش ده‌كه‌ن و به مووشه‌ك هێرشیانكردووه‌ته سه‌ر نوێنه‌رایه‌تی ئه‌مریكا له عێراق، هه‌روه‌ها هه‌نگاوی جددیشی ناوه بۆ زیادكردنی ده‌سه‌ڵاتی ده‌وڵه‌ت به‌سه‌ر كارمه‌ندانی ده‌وڵه‌ت و حكوومه‌تدا، هه‌روه‌ها پێداگیره له سه‌روه‌ری عێراق و ده‌بیندرێت كه له هه‌وڵدایه له رێگای پشتگیریكردن له‌و گرووپانه‌ی له‌گه‌ڵ دیالۆگدان له‌گه‌ڵ گرووپه نه‌ته‌وه‌یی و ئایینییه‌كانی وه‌ك كورد و سوننه‌كان كه له‌لایه‌ن كابینه‌كانی پێشووی شیعه‌كان له عێراق په‌راوێزخراون سیاسه‌تی هاوسه‌نگی په‌یڕه‌و بكات.\nلاوازبوونی په‌یوه‌ندییه‌كانی وڵاتانی كه‌نداو له‌گه‌ڵ عێراق دوای داگیركردنی كوێت، دوای داگیركردنی عێراق له‌لایه‌ن ئه‌مریكاوه و په‌یڕه‌وكردنی سیاسه‌تی مه‌زهه‌بگه‌رایی له‌لایه‌ن نوری مالیكی-یه‌وه په‌یوه‌ندییه‌كان له زۆر رووه‌وه هێنده‌ی دیكه ئاڵۆزتربوون. مستەفا كازمی له‌ئێستادا له هه‌وڵدایه په‌یوه‌ندییه‌كان له‌گه‌ڵ وڵاتانی كه‌نداو پته‌وتر بكات. له كاتێكدا ئه‌مریكا هه‌وڵی پێشخستنی په‌یوه‌ندییه‌كانی ده‌دا له‌گه‌ڵ هاوپه‌یمانانی له كه‌نداو، مستەفا كازمی ده‌یه‌وێت هاوسه‌نگی بۆ گوشاری ئێران له‌سه‌ر عێراق دابنێت، له‌لایه‌كی دیكه‌یشه‌وه له بواری ئابووری و وزه‌دا، جێگره‌وه بۆ ئێران و توركیا دابنێت، به‌رله نزیكبوونه‌وه‌ی هه‌ڵبژاردنیش له سیاسه‌تی ناوخۆدا سه‌رمایه بهێنێته‌وه ناو عێراق و به جه‌ختكردنه‌وه له ناسنامه‌ی عه‌ره‌بی، سوننه‌كان له‌خۆی نزیك بكاته‌وه و كاریگه‌ری چه‌كداره شیعه‌كانی نزیك له ئێرانیش كه‌م بكاته‌وه.\nله‌لایه‌كی دیكه‌یشه‌وه به‌پێی ئه‌و هه‌واڵانه‌ی له میدیای ئێراندا بڵاوبوونه‌ته‌وه سه‌ردانه دوو رۆژیه‌كه‌ی فه‌رمانده‌ی فه‌یله‌قی قودس سەربە سوپای پاسدارانی ئێران، ئیسماعیل قائانی بۆ عێراق له ٤ی نیسان كه هاوكات بوو له‌گه‌ڵ گه‌شته‌كه‌ی مستەفا كازمی بۆ وڵاتانی كه‌نداو ده‌ستی پێكردووه، به‌رله ئه‌نجامدانی كۆبوونه‌وه‌كانی گفتوگۆی ستراتیجیی عێراق و ئه‌مریكا له حەوتی نیساندا وه‌ك ئاماژه‌یه‌كی تاران ده‌خوێندرێته‌وه كه ئێران نایه‌وێت كاریگه‌رییه‌كانی خۆی له‌سه‌ر عێراق بۆ وڵاتانی كه‌نداو جێ بهێڵێت. كاتێك سه‌رنج ده‌درێته سه‌ر بنكه‌ی ئایدۆلۆجی ئێران له عێراق، بیرۆكراسی، هێزه چه‌كداره‌كان و لایه‌نه سیاسییه‌كانی نزیك له ئێران له ئه‌نجوومه‌نی نوێنه‌ران، مه‌زه‌نده‌ی ئه‌وه ده‌كرێت هه‌وڵدان بۆ هاوسه‌نگڕاگرتنی هه‌ژموون له عێراق به‌شێوه‌یه‌كی سنووردار ده‌مێنێته‌وه.\nكاتێكیش سه‌یری ئه‌وه ده‌كرێت كه كه‌سایه‌تییه‌كی سیاسیت وه‌ك مستەفا كازمی كه ئارەزوو ده‌كات له سیاسه‌تی ده‌ره‌وه و ناوخۆدا، مه‌ودایه‌ك له‌گه‌ڵ ئێران دابنێت، ناچاری دامه‌زراندنی ده‌سه‌ڵاتێكی به‌رده‌وام له عێراق و نادیاری وڵات له هه‌ڵبژاردنی داهاتوودا له گه‌ڵیدا بخه‌مڵێندرێت، ده‌بیندرێت كه له رێگای وڵاتانی كه‌نداوه‌وه رووبه‌ڕووبوونه‌وه‌ی هه‌ژموونی قوڵی ئێران له عێراق زه‌حمه‌ته.\n[شۆخان شێرزاد قادر كه له فاکەڵتی یاسا و زانستە سیاسییەکان و بەڕێوەبردن زانكۆی سۆران قوتابی دكتۆرایه، وه‌ك لێكۆڵه‌ر و مامۆستای زانكۆ له كۆلێژی زانسته سیاسییه‌كانی زانكۆی سه‌ڵاحه‌ددین/هه‌ولێر كار ده‌كات.]\nئیمارات ئێران سعوودیە عێراق مووسڵ کازمی کەنداو\nکازمی: "لە دادگای باڵای فیدڕالی تانە لە چەند بڕگەیەکی یاسای بوودجە دەدەین"\nپارێزگاری کەرکووک بەوەکالەت راکان جبوری بانگھێشتی دەستەی دەستپاکی عێراق دەکرێت\nوەزارەتى بەرگريى توركيا: "لە هێرشێکی مووشەکیی بۆسەر بنكەى سەربازيى باشیک سەربازێک شەهيد بوو"\nسەرۆکوەزیرانی عێراق و باڵیۆزی تورکیا لە بەغدا تاوتوێی دۆسیە هاوبەشەکان دەکەن


04:45 - 11/07/2020\nیەكەم مۆمی تەمەنی كابینەی 9 لەبەردەم رەشەبادا\nساڵێك بەسەر تەمەنی كابینەی نۆی حكومەتی هەرێمی كوردستاندا تێپەڕی، ساڵێكی پڕ لە هەوراز و نشێو بۆ كابینەیەك كە زۆرینەی چاوەكان لەسەری كراوەن و چاوەڕوانییەكی زۆری لەسەر هەڵچنرابوو، بەڵام لەو رۆژەی دامەزراوە تا ئەمڕۆ تەنها لە قەیراندا بووە و قەیران لەدوای قەیران بەرۆكی گرتووە.\nكابینەی 9 چۆن پێكهات؟\nلە بەرئەنجامی هەڵبژاردنی پەرەلەمانی كوردستان، وێڕای نارەزایی و بوونی رەخنەی سیاسی لەبارەی پاكژی پرۆسەكە تا ئاستی هەرەشەی سیاسی بۆ رەتكردنەوەی ئەنجامەكان، بەڵام سەرەنجام كابینەی نۆیەمی حكومەت بە بەشداری 3 هێزی پێكهێنەری سەرەكی كە پارتی دیموكراتی كوردستان و یەكێتی نیشتمانی كوردستان و بزوتنەوەی گۆڕان هاتە لەدایكبوون هەر بەپێی ئەو ریزبەندییەش بەركەوتەكانی حكومەت لەنێوانیاندا رێككەوتنی لەسەركراوە و پارتی بە پلەی یەك و بەدوایدا یەكێتی و لە پلەی سێیەمیشدا گۆڕان زۆرترین بەركەوت و بەرپرسیارێتییان هەیە.\nنەخشەی ئەنجومەنی وەزیران\nپارتی دیموكراتی كوردستان كە لایەنی سەرەكی پێكهێنەری حكومەتەكەیە تێیدا جگە لە پۆستی سەرۆك وەزیران زۆرترین وەزیری هەیە بەجۆرێك:-\nمەسرور بارزانی - سەرۆكی حكومەت\nرێبەر ئەحمەد - وەزیری ناوخۆ\nفەرسەت ئەحمەد – وەزیری داد\nسامان بەرزنجی – وەزیری تەندروستی\nكەمال محەمەد سالح - وەزیری كارەبا\nئالان حەمە سەعید – وەزیری پەروەردە\nڤاڵا فەرید - وەزیری هەرێم\nپشتیوان سادق - وەزیری ئەوقاف\nساسان عەونی - وەزیری شارەوانی\nعەبدوڵا حاجی مەحمود كە برای سكرتێری حیزبی سۆسیالیست دیموكراتی كوردستانە لەسەر پشكی پارتی وەزیری كاروباری شەهیدان و ئەنفالكراوانە.\nدوای پارتی، یەكێتی نیشتمانی كوردستان زۆرترین پشك و بەركەوتی لە ئەنجومەنی وەزیران هەیە بە جۆرێك:-\nقوباد تاڵەبانی – جێگری سەرۆكی حكومەت\nد. دارا رەشید - وەزیری پلاندانان\nد. ئارام محەممەد - وەزیری خوێندنی باڵاو توێژینەوەی زانستی\nحەمەی حەمەسەعید - وەزیری رۆشنبیری\nبێگەرد تاڵەبانی - وەزیری كشتوكاڵ و سەرچاوەكانی ئاو\nخالید شوانی - وەزیری هەرێم\nهێزی سێیەمی حكومەتیش كە بزوتنەوەی گۆڕانە 4 وەزیری لە ئەنجومەنی وەزیران هەیە بەجۆرێك:-\nئاوات شێخ جەناب - وەزیری دارایی و ئابوری\nدانا عەبدولكەریم - وەزیری ئاوەدانكردنەوە و نیشتەجێ كردن\nكەمال موسلیم - وەزیری بازرگانی و پیشەسازی\n•كوێستان محەمەد - وەزیری كارو كاروباری كۆمەڵایەتی\nبەدوای ئەوانیشدا كەمینەكان دوو وەزیریان هەیە لە ئەنجومەنی وەزیران كە پێكدێن لە\n•ئانۆ جەهوەر - وەزیری گواستنەوەو گەیاندن (كلدۆ ئاشوری)\n•ئایدن مەعروف - وەزیری هەرێم (بەرەی توركمانی)\nلەلایەكی دیكەشەوە جگە لە وەزارەتەكان، حكومەتی هەرێمی كوردستان 6 دەستەی هەیە كە سێ بە سێ سەرۆكایەتی دەستەكان لەنێوان پارتی و یەكێتیدا دابەشكراوە بە جۆرێك\nئومێد سەباح - سەرۆكی دیوانی ئەنجومەنی وەزیران (پارتی)\nسەفین دزەیی - سەرۆكی فەرمانگەی پەیوەندییەكانی دەرەوەی هەرێمی كوردستان (پارتی)\nمحەمەد شوكری - سەرۆكایەتی دەستەی وەبەرهێنان (پارتی)\nنەسرەدین مەحمود - سەرۆكی دەستەی گشتی ناوچە كوردستانییەكانی دەرەوەی هەرێمی كوردستان (یەكێتی)\nئیسماعیل مەحمود - سەرۆكی دەستەی گشتی كاروباری مین (یەكێتی)\nعوسمان ئیسماعیل - سەرۆكی دەستەی گەشتوگوزار (یەكێتی).\nحكومەت لە گێژاوی قەیرانەكاندا:-\nكابینەی نۆیەمی حكومەتی هەرێمی كوردستان لەگەڵ لەدایكبوونیدا لەناو گێژاوێك لە قەیران خۆی بینییەوە، بەجۆرێك كە بەشێك لە قەیرانەكان كەڵەكەبووی نزیكەی 30 ساڵ حكومەتداری بوون، بەڵام هەنوكە دوو قەیرانی گەورە هەم حكومەتەكە و هەم هەرێمەكەشیان تەواو شەكەت كردووە.\nیەك – قەیرانی تەندروستی:-\nكۆرۆنا ئێستا هێندەی ناوبێت بۆ نەخۆشییەك كە بەرۆكی تەواوی مرۆڤایەتی گرتووە، چەندین هێندە ناونیشانە بۆ قەیرانێكی زەبەلاح كە هەم ئابوری و هەم تەندروستی و هەمیش ژیانی كۆمەڵایەتی و تەنانەت پەیوەندی تاك و خێزانەكانی گرتووەتەوە، هەرێمی كوردستانیش بەدەر نەبوو لە نەخشەی كۆرۆنا كە چەند مانگێك دوای لەدایكبوونی كابینەی نۆیەمی حكومەت پەتاكە گەیشتە هەرێمی كوردستان و تا ساڵرۆژی یەكەمی تەمەنی حكومەتەكە\n17.977 هاوڵاتی بەهۆی پەتاكە لە كەرەنتینەدان\n8.726 حاڵەتی توشبوون بە پەتاكە تۆماركراون\n5.360 كەس لە نەخۆشخانەكان خەوێندراون\n294 كەس بە پەتاكە گیانیان لەدەستداوە.\nئەم ئامارە مەترسیدارانە تەنها لەسەر سێكتەری تەندروستی قەیرانیان دروستنەكردووە، بەڵكو تارماییان خستووەتە سەر تەواوی سێكتەرەكانی دیكەش بەشێوەی رێژەیی، بۆ نمونە كەرتی پەروەردەیان ئیفلیج كردووە، بازاڕ و بازرگانییان پوكاندووەتەوە، داهاتی ناوخۆین سفر كردووەتەوە و ژیانیان بەشێوەیەكی گشتی لە هەرێمەكەدا سست كردووە.\nدوو: قەیرانی دارایی:-\nئەگەرچی قەیرانی دارایی وشەیەكی نوێ نییە و لە 6 ساڵی رابردوودا بەتایبەت دوای بڕیاردانی ئابوری سەربەخۆ لەلایەن كابینەی پێشووی حكومەتەوە بەردەوام بەرۆكی مووچەخۆر و هاوڵاتیانی گرتووە، بەڵام لە ئێستادا قەیرانی دارایی بە ئەندازەیەك سەخت بووە كە حكومەتی هەرێم وێڕای بڕینی 21%ی مووچە، هێشتا بە 50 رۆژ جارێك نەیتوانیوە مووچەی فەرمانبەران و خانەنشینان و مووچەخۆران دابەش بكات، ئەوە جگە لە كەڵكەبوونی ملیارەها دۆلار قەرز لەسەر حكومەتەكە.\nئێستا هەرێمی كوردستان بەراورد بە ژمارەی دانیشتووانەكەی، بەتەواوی كراوەتە هەرێمێكی مووچەخۆر كە بەپێی ژمارە فەرمییەكان ژمارەی مووچەخۆران بەمجۆرەیە:-\nئەوەش لەكاتێكدا كە تەنانەت بەرپرسانی هەردوو حیزبی دەسەڵاتدار كە خاوەنی سەرجەم كابینەكانی رابردووی حكومەتن لە هەرێمی كوردستان خۆیان دان بەوەدا دەنێن كە بەهۆی ململانێی حزبی و بۆ رازیكردنی خەڵك و كڕینی دەنگ و كۆكردنەوەی جەماوەر لە دەوری خۆیان بەشێوەیەكی هەرەمەكی لە ساڵانی رابردوودا خەڵكیان كردووەتە مووچەخۆر لەسەر حسابی حكومەت، لەكاتێكدا كە بەر لە تێكچوونی پەیوەندییەكانی هەولێر و بەغداد، جگە لە داهاتی ناوخۆ ساڵانە چەردەیەك پارە هاتووەتە هەرێمی كوردستان بەڵام نەك وەبەرهێنانی لەسەر نەكراوە و پاشەكەوت نەكراوە تەنانەت نەتوانراوە بەبێ بەغداد یەك ساڵ مووچەی پێبدرێت.\nبەپێی داتا رەسمییەكان لەدوای پرۆسەی ئازادی عێراقەوە ساڵانە ئەم بڕەپارانە لە بەغدادەوە رەوانەی هەرێمی كوردستان كراون:-\n• ساڵی 2008 (7 تریلیۆن و 628 ملیار و 783 ملیۆن) دینار\n• ساڵی 2009 (8 تریلیۆن و 857 ملیار و 263 ملیۆن)دینار\n• ساڵی 2010 (11 تریلیۆن و 432 ملیار و 176 ملیۆن)دینار\n• ساڵی 2011 (12 تریلیۆن و 386 ملیار )دینار\n• ساڵی 2012 (13 تریلیۆن و 200 ملیار و 950 ملیۆن)دینار\n• ساڵی 2013 (14 تریلیۆن و 406 ملیار و 735 ملیۆن)دینار\nكە بەراورد بە ژمارەی دانیشتوان بوودجەی هەرێمی كوردستان لە بوودجەی بەشێك لە وڵاتانی دەوروبەر زیاتر بووە، بەڵام ئەنجامەكەی ئەوەیە كە هەرێمەكە ئێٍستا لە دۆخێكدایە هیچ كەس خۆزگەی پێنەخوازێت.\nچاكسازی، بەلەمی پەڕینەوە لە گێژاو\nهەر لە گفتوگۆی سیاسی دروستكردنی كابینەكەوە تا هەنوكە باس لە چاكسازی و زەرورەتی چاكسازی دەكرێت تەنانەت چاكسازی بووەتە بەشێك لە كارنامەی پێكهێنانی كابینەكە.\nلە كارنامەی كابینەی نۆیەمی حكومەتدا هاتووە:-\nلە ئاستی چاكسازیدا:\nیەكەم: كاردەكەین بۆ چاكسازی لە كەرتی وەزیفەی گشتی، لە موچەخۆر و خانەنشین و چارەسەركردن و رێكخستنەوەی دەوام و گرتنەبەری رێكاری یاسایی لە بەرامبەر هەر سەرپێچیەك كە لەم كەرتە كرابێت، ئەمەش لە ڕێگەی چەسپاندنی یاسا و دروستكردنی ئەنجومەنی ڕاژە و ئامادەكردنەوەی پرۆژە یاسای چاكسازی و ناردنەوەی بۆ پەرلەمان بە فۆرمێكی تازە و گونجاو.\nدووەم: كار دەكەین بۆ نەهیشتنی ڕووتین و هەروەها خێراكردنی ڕاپەراندنی ئیش و كاری هاوڵاتیان و ڕێزگرتن لێیان لە دامودەزگا فەرمییەكاندا. بە كردەوە هەوڵ دەدەین بۆ بەخزمەتگوزاركردنی دامەزراوە حكومییەكان لە ئاست هاوڵاتیاندا. لە پەیوەندیی بەم بابەتەوە هەرچی زووترە پەرە بە خزمەتگوزارییە ئەلەكترۆنیەكان دەدەین.\nسێیەم: نابێ بەرپرسانی باڵای حكومەت پێگەی كارگێریی خۆیان بۆ بازرگانی و دەوڵەمەندبوون بەكاربهێنن. بە پشت بەستن بە یاسا بەركارەكانی هەرێم، نابێ بەرپرسان كاری بازرگانی و بەڵێندەرایەتی و وەبەرهێنان بكەن و لێپرسینەوە لە هەر سەرپێچییەك لەم بوارەدا دەكەین.\nچوارەم: ئەنجامدانی ئیفاد و سەفەر و بەستنی كۆنگرە و كۆنفراس، بە پێی پێویستی دەبێت و رێگە لە بە هەدەردانی سامان و خەراب بەكارهێنان و بەلاڕێدابردنێك لەم بوارانەدا دەگرین.\nپێنجەم: بە هەموو توانامانەوە، ڕووبەڕووی هەموو جۆرە گەندڵیەكی دارایی و كارگێڕی دەبینەوە و رێگردەبین لە بەهەدەردانی سامانی گشتی و زێدەرۆیی بۆ سەر موڵك و مومتەلەكاتی هەرێم، ئەمەش لە رێگەی كاراكردن و پشتیوانی كردنی دامەزراوە فەرمی و یاساییەكانی هەرێمی كوردستان بە تایبەتی پەرلەمان و دیوانی چاودێری دارایی و دەستەی نەزاهە و داواكاری گشتی.\nشەشەم: كاردەكەین بۆ چەسپاندنی شەفافیەت لە گشت بوارە داراییەكانی هەرێمدا، بە تایبەت لە بواری داهاتە نەوتییەكانی هەرێم و داهاتە ناوخۆییەكان. بۆ ئەم مەبەستەی سەرەوە كاردەكەین بۆ دامەزراندنی سندوقی داهاتە نەوتییەكان بە پێی یاسای پەیوەندیدار.\nحەوتەم: بە پێی ستاندەرە جیهانییەكان، چاكسازی لە كەرتی تەندروستی و دەرمان و خۆڕاك دەكەین و رێكاری یاسایی بۆ هەر سەر پێچیەك كە لەم لایەنە ژیاریەدا بكرێت دەگرینە بەر. بۆ ئەم مەبەستانەش دامەزراوەی خۆراك و دەرمانی هەرێم سەر بە ئەنجومەنی وەزیران دادەمەزرێنین.\nهەشتەم: چاكسازی لە سیستەمی باج دەكەین و دەبێ دادپەروەری لە وەرگرتنی باج جێگیر ببێت و هەموو رێكارێكی یاسایی و كارگێڕی دەگرینەبەر بۆ رێگەگرتن لە خۆدزینەوە لە باج و میكانیزم و پێوەری تازە دەگرینە بەر بۆ رێكخستنی باج.\nنۆیەم: كار دەكەین بۆ رێگەگرتن لە قۆرخكاری (احتكار) بە پێی یاسای بەركار و رەخساندنی دەرفەتی لەبار بۆ ململانێی بازرگانی ڕەوا و هاندانی كۆمپانیاكانی پشكداری.\nدەیەم: پشتیوانی كاری چاودێریی پەرلەمانی دەكەین و بۆ ئەم مەبەستەش پابەند دەبین بە هەموو رێكارەكانی چاودێری لە پەرلەمانی كوردستان بە پێی یاساو پەیڕەوی ناوخۆ و بنەماكانی كاری پەرلەمانی. هەروەها بە پێی بنەماكانی كاری پەرلەمان، ڕێز لە ئۆپۆزسیۆنی پەرلەمانی دەگرین.\nیازدەیەم: سندوقی خانەنشینی بە پێی یاسای پەیوەندیدار لە هەرێم كارا دەكەین، بۆ ئەوەی ئەم سندوقە گەرانتی مافەكانی خانەنشینانی هەرێمی كوردستان بكات.\nدوازدەیەم: بە هەماهەنگی لەگەل سەرۆكایەتی هەرێم، لە پێناو بەهێزكردنی سیستەمی بەرگری و ڕووبەرووبوونەوەی مەترسییەكان و پاراستنی ئاشتی و ئاسایشی هەرێم، پێداچوونەوە بە میكانیزمی ڕێكخستن و یەكخستنی هێزی پێشمەرگەی كوردستان و هێزەكانی ئاسایشی ناوخۆ دەكەین و هەوڵ دەدەین بە هاوكاری بسپۆرانی ناوخۆ و دەرەكی ئەم هێزانە لە ستانداردە سەربازییەكان نزیك بكەینەوە.\nسیانزەیەم: كار دەكەین بۆ سەروەركردنی یاسا و رێز گرتن لە سەربەخۆیی دەسەڵاتی دادوەری و نابێ لە كوردستاندا كەس لە سەرووی یاسا بێت. هیچ كەسێك رێگەی پێنادرێت بە هۆی پێگەی سیاسی و كۆمەڵایەتی و حزبی لە دەست یاسا رابكات و خۆی لە دەرەوەی یاسا ببینێتەوە, هەروەها كاری جدی دەكەین بۆ كۆنترۆڵكردنی دیاردەی بڵاوبوونەوەی چەك لە ناو كۆمەڵگەكەماندا.\nئێستا هاوڵاتییەكی سادە دەپرسێت ئەگەر پلان هەیە بۆ ئەنجامدانی ئەم هەموو چاكسازییە ئەوا كێ دەستی حكومەت و بڕیاربەدەستانی هەرێمەكەی گرتووە پەلە لە چاكسازی بكەن، پرسیارێكی لەوەش راستەوخۆتر ئەوەیە، ئایا چاكسازی پێویستی بە پەیڕەو و رێككەوتن و بەروارە، یان پێویستی بە ئیرادەیە، ئەگەر ئەوەی یەكەمیانە ئەوا پرۆسەكە ئەو قۆناغانەی بڕیوە و دەبێت بەرەنجامەكانی دەربكەوێت، ئەگەر وەڵامەكەش ئەوەی دووەمیانە كە پێویستی بە ئیرادەیە ئایا ئەو ئیرادەیە لە هەرێمدا بەدی دەكرێت؟


وۆركشۆپێكى نێودەوڵەتى لە زانكۆى پۆلیتەكنیكى سلێمانى بەڕێوەدەچێت – زانکۆی پۆلیتەکنیکی سلێمانی\nوۆركشۆپێكى نێودەوڵەتى لە زانكۆى پۆلیتەكنیكى سلێمانى بەڕێوەدەچێت\nپڕۆژەی تۆڕی کەلەپووری کولتووری لە گرووپی توێژینەوەی کەلەپووری کولتووریی دیجیتاڵی Digital Cultural Heritage (DCH) سەربە سەنتەری توێژینەوەی زانکۆی پۆلیتەکنیکی سلێمانی بە هاوکاری ئیراسمۆس پلەسی زانکۆمان و زانکۆی ڕێدینگی بەڕیتانی وۆرکشۆپێکی نێودەوڵەتی بۆ بەڕێزان پرۆفیسۆر د. ڕۆجەر ماسیۆس، ویندی ماسیۆس، و ئەیمی ڕیچاردسن ڕێکدەخات بە ناونیشانی “شوێنەوارناسی، کەلەپوور، و سەستەینەبلیتی”.\nلەمیانی وۆرکشۆپەکەدا، پێشکەشکاران سەرەتا بە باسکردنی گرنگی هەنووکەیی شوێنەوارناسی و کەلەپوور دەست پێدەکەن. دکتۆر ویندی ماسیۆس باسی ئەوە دەکات کە چۆن پرسەکانی سەستەینەبلیتی دەتوانێت چوارچێوەیەکی گرنگی کارکردنمان بۆ دەستەبەر بکات بۆ پشکینینی ڕابردوو، ئێستا و داهاتووی بەردەوامی گەشەسەندن. دکتۆر ئەیمی ڕیچاردسن گفتوگۆی بەڵگە نوێکان دەکات لەمەڕ تۆڕەکانی بەیەکەوەبەستن و پەیوەندی لە چاخی بەردیین و گۆڕانکاری و تازەگەرییەکان و جێبەجێکردنی تەکنیکە زانستییەکان تۆ مەتریاڵە دێریینەکان. پڕۆفیسۆر ڕۆجەر باس لە پرسەکانی بەرگەکردن و بەردەوامی لە ڕێگەی لێکۆڵینەوەوە دەکات لە بوارەکانی بەڕێوەبردن و بیرۆکراسیەتی میزۆپۆتامیای دێریندا.\nدکتۆر ویندی ماسیۆس پڕۆفیسۆری یاریدەدەری شوێنەوارناسییە لە زانکۆی ڕێدینگ. ویندی هاوبەڕێوەبەری پڕۆژەی شوێنەوارناسی ناوەندی زانگرۆس و توێژینەوەکردنە لەسەر ڕەگوڕیشەکانی کشتوکاڵ وکۆمەڵە نیشتەجێبووەکان و سەرچاوەکانی بەڕێوەبردن لە عێراق ئێراندا لە ماوەی نێوان ١٢،٠٠٠ بۆ ٨،٠٠٠ ساڵ لەمەوبەردا. ویندی بوارەکانی خوێندی مەتڕیاڵی بیناسانی ڕۆژهەڵاتی و ژینگەکانی بنیادنانی دێرینی خوێندووە لە سەرانسەری باشووری ئاسیا و لە ساڵی ١٩٨٧ وە، بەتایبەتی بۆ دکتۆراکەی و وەکو سکۆلەری هاوڕێ لە بەشی شوێنەوارناسی و پەیمانگای ماکدۆناڵد بۆ توێژینەوە شوێنەوارناسییەکان لە زانکۆ کامبریج لە نێوان ساڵانی ١٩٧٨- ٢٠٠٠.\nپرۆفیسۆر ڕۆجەر ماسیۆس مامۆستای شوێنەوارناسی ڕۆژهەڵاتی نزیک لە زانکۆی ڕێدینگ لە بەریتانیا و سەرۆکی ڕێکخراوی RASHID International ـە. ساڵی ١٩٨٣ لە زانکۆی مانچێستەر بڕوانامەی بەکالۆریوۆسی لە شوێنەوارناسی و مێژووی کۆن وەرگرتووە. ساڵی ١٩٨٤ بڕوانامەی ماستەر و ساڵی ١٩٩٠ دکتۆرای لە شوێنەوارناسی میزۆپۆتامیا لە زانکۆی کامبریج بەدەستەێناوە. لە ساڵی ١٩٨٦ تا ١٩٩٥ وەكو ئەمینداری کتێبخانە و بەڕێوەبەری کۆلێجی شوێنەوارناسی بەریتانی لە بەغداد کاری کردووە. لە عێراقدا سەرپەرشتی هەڵکۆڵینەکانی شوێنەواری جادمێت نەسر و هەروەها وەك بەڕێوەبەری مەیدانی شوێنەواری شاری سۆمەری ئەبو سەلامیخ کاری کردووە. لە ١٩٩٤ بۆ ١٩٩٦ هەڵکۆڵینەکانی گەورە شوێنەواری تەل براك لە سوریای بەڕێوەبردووە. وەك بەڕێوەبەری پەیمانگای بەریتانی شوێنەوارناسی لە ئەنکارا، لەو شارە لە ساڵەکانی ١٩٩٥ تا ٢٠٠١ ژیاوە. لەم ڕۆڵەدا پڕۆژەیەكی ڕووپێوی فرەماوەی بەڕێوەبردووە بە ناوی پرۆژەی پافلاگۆنیا. هەروها وەكو بەڕێوەبەری مەیدانی لە شوێنەواری جاتال هۆیوك ی کەلەپوری جیهانی یونسکۆ لە تورکیا لە ساڵی ١٩٩٣ بۆ ١٩٩٦ کاری کردووە. لە ٢٠٠٦ بوو بە بەڕێوەبەری کۆلێجی شوێنەوارناسی بەریتانی لە عێراق کە لەم ڕۆڵەدا سەرپەرشتی گۆڕینی ئەم دامەزراوەیەی بۆ پەیمانگای بەریتانی بۆ دیراسەی عێراق کرد تا ساڵی ٢٠١٢.\nئەیمی ڕیچاردسن توێژەری پێشکەوتووە لە زانکۆی ڕێدینگ لە پڕۆژەی شوێنەوارناسی ناوەندی زاگرۆس. ئەیمی تایبەتمەندە لە بواری کولتووری مەتریاڵی چاخی بەردیین و بڕۆنزی ناوچەی میزۆپۆتامیا.\nپڕۆژەی تۆڕی کەلەپوری کەلتوری نێودەوڵەتی لە لایەن تۆڕی نەهرەین ی زانکۆی UCLی بەریتانیەوە فەند کراوە بەهاوبەشی زانکۆی پۆلیتەکنیکی سلێمانی، زانکۆی رێدینگ و زانکۆی لیستەری بەڕیتانی.\nبەروار: ڕۆژی دوو شەممە ٢٠ی ٥ی ٢٠١٩\nکاتژمێر: ٢ بۆ ٥ی پاشنیوەڕۆ\nشوێن: هۆڵی پیرەمێرد، نەۆمی زەمینی بینای سەرۆکایەتی زانکۆی پۆلیتەکنیکی سلێمانی، قڕگە (پشت بەنزینخانەی وڵات).\n* تێبینی: ئەم وۆرکشۆپە کراوەیە بۆ خوێندکاران، ئەندامانی فاکەڵتی و توێژەران و پیشەییەکان لە پسپۆڕی جیاواز ەەروەەا ئەندامانی ئارەزومەند لە ڕێکخراوە گشتی یان حکومی و ناحکومییەکان. ئامادەبووان بڕوانامەی بەشداربوونیان لەلایەن تیمی پڕۆژە نێودەوڵەتیەکەوە پێ دەدرێت.\nبۆ بەشداربوون، تکایە لەم لینکەدا خۆت ناونووس بکە.


پەرلەمانتارێکی یەکێتی: ئەوەی پارتی کردی هەمان ئەو سیاسەتە بو کە کاتی خۆی بەعس دەیکرد\n170 جار بینراوە 17/2/2021 03:07 PM\nئەندامێکی فراکسیۆنی یەکێتی لە پەرلەمانی کوردستان رایگەیاند، ئەوەی پارتی دیموکراتی کوردستان دوێنێ کردی، "هەمان ئەو سیاسەتە شکستخواردوە بو کە کاتی خۆی بەعس دەیکرد و لە سەردەمی ستالین و مۆسەلینی پیادە دەکرا".\nکاروان گەزنەیی، ئەندامی پەرلەمانی کوردستان لەنوسینێکدا لە هەژماری تایبەتی خۆی لە تۆڕی کۆمەڵایەتی فەیسبوک بڵاویکردەوە، "بەناو دادگاییەکەی دوێنێی هەولێر هیچ بەهایەکی بۆ سەربەخۆیی دادگا لە کوردستان نەهێشتەوە، ئەم هەنگاوەی دادگای هەولێر، ئەوەندەیتر ئیسپاتی بە حزبویبونی دادگا و هەیمەنەی حزببو بەسەر بڕیاری دادوەرانەوە".\nئاماژەی بەوەشکردوە، ئەوەی دوێنێ گوزەرا بەرامبەر بە چەند چالاکوانێک لە هەولێر، ترسە لە ئازادی گوفتار، "ئەی هاوار بە ماڵتان ئاخر ئێوە نازانن کە کپکردنی ئازادی گوفتار، کاردانەوەی کرداریی بەدوادادێت، ئاخر حەپسکردن بۆ ماوەی شەش ساڵ، بە بێ بەڵگە و دۆکیومێنت؛ کامتان زیانتان بە ناوبانگی کوردستان گەیاندوە، ئێوە یان ڕۆژنامەنوسان و چالاکوانان".\nئەو ئەندامەی پەرلەمانی کوردستان رونیشیکردەوە، "سزادانی چالاکوانان بە بیانوی بێ بنەما، سیاسەتی بەعسیزمە و هەڵگرانی ئەم ئاڵایە مەنزڵ و مێژوییان زۆر ڕونە، حکومەتێکیش وەکو ستالین لەسەر گریان و پێکەنین، خەڵک ڕاپێچی زیندان بکات، ئاکامەکەی ڕوخان و لەناوچونە".\nئەوەشی خستەڕو، "ئەوەی پارتی کردی دوێنێ، هەمان ئەو سیاسەتە شکستخواردوە بو کە کاتی خۆی بەعس دەیکرد و لە سەردەمی ستالین و مۆسەلینی پیادە دەکرا، دادگایکردن و حەپسکردنی خەڵک لەسەر رای جیاواز، ترسانە لە زیندوێتی کۆمەڵگە؛ هەر دەسەڵاتێکیش لە زیندوبونی گەلەکەی بترسێت، ئاکامی شکست و لە ناوچونە".\nدوای دو ڕۆژ لە بەڕێوەچونی پڕۆسەی دادگاییکردن لە یەکێک لە دادگاکانی ھەولێر، دوێنێ شێروان و شێروانی و رۆژنامەوانانی سەربەخۆ ئەیاز کەرەم و گوھدار زێباری و هەروەها چالاکانی مەدەنی بواری مافی مرۆڤ شڤان سەعید و ھاریوان عیسا بە شەش ساڵ زیندانیکردن سزادران بە بیانوی ھەوڵدان و ئامادەکاری بۆ رێکخستنی چالاکی توندوتیژی، بڕیارەکەش کاردانەوەی لەناوخۆی هەرێم لێکەوتەوە و ئەمڕۆش لە سلێمانی گردبونەوەی ناڕەزایی بەڕێوەچو.\nئه‌نجومه‌نی دادوه‌ری هه‌رێمی کوردستان ئەمڕۆ لەراگەیەندراوێکدا بڵاویکردەوە، دوێنێ سێشەممە داوای ژماره (47/ج 2 / 2021) كه تایبه‌ت بو به بینینی كه‌یسی چه‌ند تۆمه‌تبارێك، به سه‌رۆكایه‌تی سه‌رۆكی یه‌ده‌گی دادگای تاوانی هه‌ولێر/2 به‌ڕێوه‌چو، به‌پێی یاساش سه‌رۆكی یه‌ده‌گ له كاتی نه‌بونی سه‌رۆكی دادگا، شوێنی ده‌گرێته‌وه، چونكه سه‌رۆكی دادگا به‌هۆی تێكچونی باری ته‌ندروستیه‌وه ئێستا له ده‌ره‌وه‌ی هه‌رێم چاره‌سه‌ری پزیشكی وه‌رده‌گرێت، ئه‌و كه‌یسه هه‌ر له دادگای تاوانی هه‌ولێر/ 2 به‌ڕێوه‌چوه و ره‌وانه‌ی دادگایه‌كی دیكه نه‌كراوه.


لاهوڕ تاڵەبانی دەتوانێ کێ بگەوجێنێ؟\n2021-03-05 4520 جار\n٩ سەرنج لەسەر بەیاننامەکەی لاهور تاڵەبانی\nلاهور تاڵەبانی دەڵێت مەسرور بارزانی فشار دەکات بۆ ئازادکردنی تۆمەتباران لە بەیاننامەیەکدا دەڵێ <<دەستیان داوەتە كاروباری دادگا بۆ ئەوەی ئەو سێ كەسە ئازادبكرێن‌و كەیسەكە دیزە بە دەرخۆنە بكرێت.>>\nلەسەر ئەو خاڵە دەوەستم:\n١- تاڵەبانی پێمان ناڵێ ئەوانەی دەستگیرکراون کێن، کەی دەستگیرکران، کێ دەستگیریکردون، ئایا بە بڕیاری دادگا بوە یا نا، بۆچی دەستگیرکراون، بە قسەی کێ دەستگیرکراون؟ بۆچی تاڵەبانی بەیاننامە دەردەکات لە کاتێکدا ئەوە ئیشی ئاساییش و دەزگای تیرۆرە رونکردنەوە بدا چونکە کردەی هێرشکردنە سەر غالب محەمەد، کردەیەکی تیرۆریستییە و ئیشی ئاساییشە بەدواداچونی بۆ بکات. نە ئاساییش و نە دادگا و نە دژە تیرۆر بەڕەسمیی قسەیەکیان نەکردوە، بەڕەسمییش کەس راینەگەیاندوە کە سێ کەس بەو تۆمەتە دەستگیرکرابن، ئەی لاهور تاڵەبانی بۆچی بەیاننامەیەک دەردەکات و خۆی بە لاواز نیشاندەدات کە گوایە لەژێر فشار دایە؟ ئایا ئەوە یەکێتییە تۆمەتبار بەرەڵادەکات یا دادگا و دەزگاکانی حکومەت؟\n٢- لاهور تاڵەبانی داوا لە مەسرور بارزانی دەکات رێزی دادگاکان بگرێ، بەڵام خودی بەیاننامەکەی تەداخولکردنە لە ئیشی دادگا، باسێک دەکات کەس نازانێت ئایا هیچ کەسێ دەستگیرکراوە یا نا، بۆچی دەزگاکانی ئاساییش نایەن و وتەی ئەو تۆمەتبارانە بڵاوناکەنەوە؟ ئەی بۆچی کاتێک ویستیان شاسوار عەبدولواحید و باندەکەی لە سۆشیاڵ میدیا ئاشکرا بکەن هەمو شتێکیان بە پلانێکی پوختە جێبەجێکرد و هەمو ناڕونییەکیان لابرد؟\n٣- لاهور تاڵەبانی لایەنگرێکی پارتیی لە گەرمیان دەستگیرکرد، تەواوی پارتیی و حکومەت داوای ئازادکردنی کرد، لاهور تاڵەبانی بەریهەڵنەدا تا دواتر نێچیرڤان بارزانیی تەداخولی کرد و لاهور تاڵەبانییش گوێڕایەڵیی نێچیرڤان بارزانیی کرد. ئەوکات کەس پشتیوانیی لاهور تاڵەبانیی نەبو، بەناهەقییش کەسێکی گرتبو، کەچی ئامادەنەبو سازش بکات تەنانەت دوای ئەوەی پارتیی کادیرێکی یەکێتییشی لە بەرانبەردا دەستگیرکرد، خێرە ئێستا هەوڵێکی تیرۆر دراوە، تەواوی کۆمەڵگەی کوردیی داوای جێبەجێکردنی قانون دەکات، بە بەشێکی زۆری ناو پارتییشەوە، خێرە لاهور تاڵەبانی دەترسێ ئەو کەیسە <<دیزە بە دەرخۆنە>> بکرێ؟ ئەرێ هەر بەڕاست خودی لاهور تاڵەبانیی نییە کەیسەکە دادەپۆشێ؟\n٤- لاهور تاڵەبانی بەشانازییەوە دەڵێ مەکتەبی سیاسیی لەگەڵ دایە، جەماوەری یەکێتییش هاوکاریەتی، تەنانەت زۆر خەڵکی تریش، خۆیشی بە نەیاری سەرسەختی مەسرور بارزانیی تەماشادەکات، ئەی خێرە ئێستا سێ تۆمەتباری لەبەر دەستدایە کە هەوڵی تیرۆریان داوە، و گوایە بە ئەمری راستەوخۆ یا ناڕاستەوخۆی مەسرور بارزانیی بوە، کەچی لاهور تاڵەبانی بەیاننامە دەردەکات و دەنوزێتەوە کە گوایە فشار لەسەر ئازادکردنیانە؟ بۆچی لەبری نوزانەوە ناڵێ یەکێتیی لە حکومەتێک دەکشێتەوە کە حوکمی قانون جێبەجێناکات و سەرۆکەکەی لە سلێمانی هەوڵی تیرۆرکردنی نەیارانی سیاسیی دەدات؟\n٥- کەیسی هەوڵی تیرۆرکردن یا لێدان لە غالب محەمەد کەیسێکی هێندە ئاسان نییە، دیارە پارتیی نەک هەر ویستویەتی لە غالب محەمەد بدا، بەڵکو ویستویەتی لە سلێمانیی و یەکێتیی و دەزگاکانی یەکێتییش بدا، ئەو هەوڵە زۆر رەهەندی هەن، مەترسیی گەورەیە لەسەر رەوشی کوردستان، ئەی خێرە لاهور تاڵەبانی ئاوا ئاسان بەیاننامەیەک دەردەکات و خۆی لە هەمو بەرپرسیارێتییەک دەشارێتەوە، یان بەڕاستیی شتێکی تر هەیە و لاهوڕ تاڵەبانی و مەسرور بارزانی لە پشتی پەردەوە رێککەوتنێکی راستەوخۆ یا ناڕاستەوخۆ هەیە بۆ لێدان لە نەیارانی سیاسیی و بێدەنگکردنیان و ئەوەی خۆیشیان دەیکەن تەنها نماییشێکی دەزگا هەواڵگرییەکانیان؟\n٦- لاهوڕ تاڵەبانی هاوسەرۆکی حیزبە، میدیا و دژە تیرۆر و ئاساییش و مەکتەبی سیاسیی و سەرکردایەتیی لە بن دەستی خۆیەتی، هەرشتێک لە سلێمانیی بکرێ پێشی هەرکەسێک ئەو بەرپرسیارە. ئەگەر ئەو سێ تۆمەتبارە بەربوبن، ئەوا بەر لە هەرکەسێک لاهوڕ تاڵەبانی بەرپرسیارە.\n٧- رونە ئەو کەیسە لەوە گەورەترە کە لاهور تاڵەبانی بە بەیاننامەیەک خەڵک بگەوجێنێ، لەوەیاندا لە داهاتودا دەردەکەوێ کە هەوڵەکانی چەندە خراپ بەسەر خۆیدا دەشکێنەوە. تاڵەبانی بڕیاربو سیاسەت و ململانێ بباتە هەولێر، کەچی ئێستا لە بەرانبەر مەسرور بارزانی خۆی وا نیشاندەدات کە لە سلێمانییش توانای ململانێ و داکۆکیکردنی لە\nحوکمی قانون و وەستانەوە دژ بە پارتیی نییە.\n٨- پارتی ئەوە یەکەم هەوڵی تیرۆر و لێدانی نییە لە سلێمانیی و تەنانەت لە دەرەوەی کوردستانیش، هەمومان پارتیی باش دەناسین چ هێزێکی دژ بە ئازادیی و دیموکراسییە، مەسرور بارزانییش باش نیشانیداین و نیشانمان دەدات کە چۆن دەیەوێت هەمو هەناسەیەکی ئازادیی قەدەغەبکا، ئەوانەی هاوکاریی پارتییش لەوەدا زۆر رون ناسراون لەناو یەکێتیی و گۆڕان و هێزەکانی دیشدا، بەڵام لاهور تاڵەبانی خۆی وا نیشانداوە کە دژ بەو تۆقاندن و سیاسەتەی پارتییە، کەچی. لە پشتی پەردە خۆی هەمان ئەو گەمانە لەگەڵ پارتیی دەکات کە ئەوانیدی دەیکەن.\n٩- لاهور تاڵەبانی و یەکێتیی خۆیان وا نیشاندا کە دژ بە بەناهەق-حوکمدانی ئازادیخوازانی بادینانن، بە بەیاننامەی ترسنۆکانە خۆیان لە بەرپرسیارێتیی دزیەوە، کەچی ئێستا یەکێتیی بە هەمو باڵ و رەنگەکانیانەوە، دەیانەوێ ئەو کەیسە پەردەپۆش بکەن و لە رێڕەوە قانونییەکەی خۆی لابدات.\nبەتایبەت بۆ گەنجان\nگۆڕان بۆچی ناتوانێت بەرگریی لە کادێرێکی خۆی لە چۆمان بکات؟


2021-01-28 (الخمیس) [ جامعة التنمية البشرية ]\nئه‌مرۆ ٢٨\_١\_٢٠٢١ له میانه‌ی دیدارێكیدا له‌گه‌ڵ مامۆستایان، به‌رێز پرۆفیسۆر د.مه‌ریوان ئه‌حمه‌د ره‌شید سه‌رۆكی زانكۆی گه‌شه‌پێدانی مرۆیی، سوپاس و ده‌ستخۆشی خۆی و خاوه‌نی زانكۆ، به‌رێز پرۆفیسۆر د.عه‌لی قه‌ره‌داغی گه‌یانده مامـوستایانی زانكۆو ستایشی هه‌وڵ و ماندوبونه‌كانی كردن له به‌رزكردنه‌وه‌و به‌ره‌وپێشبردنی ناوی زانكۆ له سه‌ر ئاستی ناوخۆو جیهان.\nسه‌رۆكی زانكۆ له میانه‌ی دیداره‌كه‌دا وتیشی: سوپاس بۆ خودا توانیمان به سه‌ركه‌وتوویی ساڵێكی سه‌خت تێپه‌رێنین، به‌جۆرێك وێرای بڵاوبونه‌وه‌ی ڤایرۆسی كۆرۆناو داخستنی زانكۆكان و گرتنه‌به‌ری رێكاره ته‌ندروستییه‌كان، به‌ڵام به هه‌وڵی دڵسۆزانه‌ی مامۆستایان نه‌مانهێشتووه پرۆسه‌ی خوێندن دوا بكه‌وێت و به سه‌ركه‌وتوویی سه‌رجه‌م قۆناغه سه‌خته‌كانمان به پشتیوانی خودا تێپه‌راندووه.\nله كۆتایی دیداره‌كه‌شه‌دا سه‌رۆكی زانكۆ خه‌ڵاتی رێز لێنانی به‌خشییه هه‌ریه‌ك له به رێزان پرۆفیسۆر د.سامان فه‌وزی و پرۆفیسۆر د.زانا ره‌ئوف به بۆنه‌ی به‌رزكردنه‌وه‌ی نازناوی زانستی به‌رێزیان بۆ پرۆفیسۆر و هه‌روه‌ها ئه‌و خزمه‌ته به‌رچاوه‌ی كه له رووی زانستییه‌وه پێشكه‌ش به زانكۆیان كردووه.


08:05 - 27/04/2019\nپۆلیسی دوكان: لەهەفتەیەكدا 7 كەس لەسەر رێگای دوكان خەلەكان لەدەستداوە\nرووداوەكەی ئێوارەی رۆژی هەینی سەرڕێگای دوكان خەلەكان گیان لەدەستدانی 4 كەسی لێكەوتەوە، بەوەش لەماوەی هەفتەیەكدا دانیشتوانی قەزای رانیە بوون بەپرسەگێری 10 قوربانی رووداوی هاتوچۆ. بەپێی ئامارێكی پۆلیسی هاتوچۆی دوكان لەماوەی هەفتەیەكدا بە هۆی رووداوی هاتوچۆوە لەسەررێگای دوكان- خەلەكان7 كەس گیانیان لەدەستداوە.\nئەمانە قوربانییەكانی رووداوی هاتووچۆكەی باداوانن‌و هەرسێكیان براژنی یەكترن وبەجارێك ماڵئاوایان لەئازیزانیان كرد.\nئێرە شوێنی ڕووداوی هاتووچۆكەی ئێوارەی رۆژی هەیینیە.\nبارهەڵگرێك لەرانیەوە دەیەوێت بگەڕێتەوە بۆ سلێمانی لەخەلەكانیشەوە تیۆتا لەندگرزەرێك دەگەرێتەوە رانیە‌و لێرە پێكدادان ڕوودەدات و بەوهۆیەوە چوارسەرنشینی لەندكروزەرەكە گیان لەدەستدەدەن وپێنجیان برینداردەبن.\nوتەبێژی بەڕێوەبەرایەتی هاتووچۆی دووان دەڵێت هۆكاری رووداوەكە خراپی ڕێگاكە بووە هەر بەپێی ئامارێك لەماوەی هەفتەیەكدا هەر لەسەر ئەم ڕێگایە رانیە- دووكان 7 هاوڵاتی گیانیان لەدەستداوە و پانزەی تریش برینداربوونە .\nتیرۆری سپی بەردەوامە لەسوتانی جەرگی دایكان وگریان وناڵەی دڵیان لە هۆڵی پرسە بەرد دەگات بەئاو كەس وكاری قوربانیەكان دەڵێن " چۆن ئەوان ماڵ ویران بوون باچیتر لەپێناو خراپی ڕێگاكان ماڵی كەسی تر وێران نەبێت.\nهۆكاری دووەمی گیان لەدەستدانی هاوڵاتیان لەدەڤەری راپەرین رووداوەكانی هاتووچۆیە لەدوای جەڵتەی دڵەوە دێت . رووداوەكەی گوندی باداوان لەكاتێدایە رۆژی هەینی پێشتر لەناحیەی بنگردی سەربەقازای دووكان بەهۆی رووداوێكی هاتووچۆوە 7 هاوڵاتی گیانیان لە دەستدا و شەشی تریش برینداربوون .خراپی ڕێگاكان وزۆری قوربانیەكاننیگەرانی وكاردانەوەی بەدوای خۆیدا هێناوە لەگردبوونەویەكدا هۆشداری دەدرێتە لایەنە پەیوەندیدارەكانی پارێزگای سلێمانی.\nڕێگای نێوان رانیە دوكان ڕێگایەكی پەنجا كیلۆمەتری بەهۆی یەكسایدی وچاڵ وچۆڵی وزۆری رووداوەكانی هاتووچۆ تیایدا بەڕێگا مەرگ ناسراوە لەساڵی 2012 پرۆژەی بەدووسایدكردنی بە دوو بەش چووە بواری جێبەجێكردنەوە و دواتر بۆماوەی چوارساڵ تەواوی پرۆژەكە كاركردن تیایدا وەستا ...تەنها بۆ بەشی چوارقونە هیزۆپ بڕی 52 ملیار دینار تەرخان كراوە هاوڵاتیان شۆفێران داوادەكەن بەزووی پرۆژەكە تەواو بكرێت\n28210 جار خوێندراوەتەوە


پۆزیتیڤیزمی لۆجیکی – Knwe.org\nسەرەکی » راپۆرت » پۆزیتیڤیزمی لۆجیکی\nئامادەکردنی : شوان کمال\nئەم توێژینەوەیە تایبە تە بەفەلسەفەی زانست، وە لەناو فەلسەفەی زانستدا جەخت کراوەتە سەرپۆسیتیڤیزمی لۆجیکی (Logical positivism). کە دەکۆلێتەوە لە قوتابخانەفەلسەفیەکان بو زانست وە شیکردنەوەو لێکۆلینەوە لە چەمکی پۆزیتیڤیزمی لۆجیکی. پۆستیڤیزم کە دواترپێی دەگوترا ئەزمون گەرایلۆجیکی (logical empiricism) کە قوتابخانەیەکی فەلسەفیە بۆ کوکردنەوەی ئەزمونگەراکان ،ئایدیا کە بەڵگەکانی تێبینی وسەرنج و چاودیری وکردن (observational) وەک پێویستیە ک بۆتێگەشتنی مەعریفەی جیهان لەگەڵ ڤێرژنی فەلسەفەی عەقلانیەت(rationalism) کە ئایدیایەکە مەعریفەی ئیمە لەخۆدەگرێت . دەتوانین لە بەشێکی پۆزیتیڤیسمی لۆجیکی وەک قوتابخانەیەکی فەلسەفی بۆ فکر تێبگەین.\nئەوگەشەیە لەناوزانستدا ڕویداوەوەلە ڕیی ڕخنە گرتن لە زانست وتێبینی کردنی تێۆری زانستی و لەڕێ چەمکە فەلسەفیەکانەوە بوە . وە خستنە ڕوی لایەنی مێژویانەی ودیدو تێڕوانی ی فەیلەسوف وسکۆلارەکان. دیبەیت وگفتوگۆمشتومڕانەی نێوانیان سەبارەت بەزانست . لەڕێ ئەم چەمکەوە.ئەزمونگەری لۆجیکی(logical empiricism)) لە ١٩٣١لە لایەن بلوم بێرگ وهیربیرت کە کۆمەڵیک ئایدیا فەلسەفیان بەرهەم هینکیتری ئا کە دواتر لە لایەن ئەلقەی ڤێناوە پێشکەشکراوە. بەشیکی تری ئەم پەیپەرە گرنگە ئەوە یە کە دەبێت تێبینی بکرێت کە جیاوازی هەیە لە نێوانی پۆزیتیڤیزمی کلاسیک کە ناسینرابو لە لایەن فەیلەسوفی فەرانسای ئوگست کۆمت وە پۆزەتڤیڤیستی لۆجیکی کە ڕەچەڵەکەکەی دەگەڕێتەوە بۆ گرۆپی ئەلقەی ڤینا . ئەوچارەسەرانەی بەهۆی شیکردنەوەی لۆجیکیەوە چارە سەر بکراون بە پێیبیروڕاوتێڕوانی فەیلەسوفەکان نی پۆزیتیڤیزمی لۆجیکی. بۆیە پۆسیتیڤیزمی فەرەنسیش وەک جولانەوەیەکی فەلسەفی ڕۆلی خۆی هەبو .\nباسیکی کەمیجۆن ستیوارتمیل وەک فەیلەسوفێکی بەریتانی و منەزیرێکی سیاسی و ئابوریناس کە ڕۆلو دیدگای هەبوە لەم کایەیەدا ، ئامانجی فەلسەفەی میل ئەوەیە گەشەدانی دنیابینی پۆزاتیڤ بۆگەردون و شوێنی مرۆڤەکان لە ناویا.\nبە پێی پێوەرێکی تر کە پێوەرمانای ستەیتمێنتە ،کە پیی دەوترا پرنسیپی سەلماندن (principle of verification) کە توانا دەدات پییان بۆشیکردنەوە و لیکۆڵینەوەی تیۆری زانستی لەم ڕێگەیەوە. فەیلەسوفێکی کە ئایەرە باس لە جۆریکی ترشیکردنەوە دەکات بۆ زانست کە جەخت لە سەر مانا دەکاتەوە.بەم پییە ئایەر ئە وەپەسەند دەکات دەبێت دەست بەجێ و پێویستە پەسەند گریمانەی ئیمپیریکەڵی پرمانا بکەین، بە تایبەت ئەگەر ستەیتمێنتەکانی میتافیزیک ئەنالتیک نەکرا ئەوا بێمانایە.\nلەبەشێکی تردا باس لەو کاریگەریەی پۆزیتیڤیزمی لۆجیکی دەکەین لەسەر فەلسەفەی کوین کە مشتومڕ هەڵ نەگربوە وە ئەوپەیوەندیە سروشتیەی نێوان کواین وپۆزیتیڤیزمی لۆجیکی. تێڕوانینیکی فەیلەسوفیکی تر بۆپۆزیتیڤیزم دەیڤد هیومە کە لە سالەکانی (١٧١١-١٧٧٦) گەشەی دا بە پرۆژەی ئەزمونگەری لە ڕیی سوربەن لەسەر ئەوەی کە مەعریفەی ئێمە «حەقیقەت» دەربارەی جیاهان لە کۆتیدا لەسەر ئەزمونە.. هەروەها وێرکمایستەر (1937 )حەوت میحوەری سەرەکی پۆزیزیڤیسمی لۆجی کی دەناسێنێت کە لە لایەن ئەندامانی کۆری ڤێناوە نوسراون کە هاوکات باسکردنی ئەو شەش پیوەرەی هایکینیش کە نزیکن لە وحەوت پێوەرەی ویرکمایستر.\nمۆرتیز شلیک کە فەیلەسوف و زانایەکە لە زانکۆی ڤێننا لە سالەکانی (١٨٨١-١٩٣٦) فەزلی هەبو لە دروست کردنی پۆزیتیڤیزمی لۆجیکی کە وەک جولانەوەیەکی فەلسەفی و لۆجیکی بوو. ئاکت و چالاکیە کانی بەتایبەتی لەنێوان ماوەی جەنگی جیهانی یەکەم و دووەم بوە.\nبەشیوەیەکی گشتی تێزی ئەم بابەتە خاڵ خستنە سەر> لۆجیکی تیۆریەکی زانستی و زمانو کێشەکانی ماناوسەلماندن . میتا فیزیک لەژیدی فەیلەسوفانی پۆزیتیڤیزمی لۆجیکی <کۆمەڵیک دیدو تێروانینی کۆمەڵێک فەیلەسوفێک، پۆزیتیڤیزمی لۆجیکی وەک؛،فریدریک وەیزمان،ئۆتۆنیورات،رودۆلف کارناپ، ڕایشنباخ، بلوم بێرگ،گریلین ، هرزبرج وهیربیرت .وە چەند پێوەریک ی ترلەم کایەیەدا.\nبیروڕاوتێڕوانی فەیلەسوفەکان نی پۆزیتیڤیزمی لۆجیکی\nلۆجیکەل پۆزیتیڤیسم وەک قوتابخانەیەکی فەلسەفی بۆ فکر\nشلیک لەگەل چەند فەیلەسوفێک کاریان کرد بۆ ماوەی چەند سالیکی کەم کە دواترا ناونرا ئەلقەی ڤێننا.بۆ پەرە پێدانی پۆزیتیڤیزمی لۆجیکی چەند قوتابخانەیەکی تربیروڕای خۆیان چەسپاند لە ناوئەڵقەی ڤێنا هەروەک ئەزمونگەری زانستی،پۆزیتیڤیزمی نوێ،ئەزمون گەری لۆجیکی.کە چەند کەسایەتی دیار هەبوم ن لەناو ئەم ئەلقەیەدا وەک شیلیک،فریدریک وەیزمان،ئۆتۆنیورات،رودۆلف کارناپ.وە لۆجیکەل پۆزیتیڤیستە ئەلمانەکانیش وەک هانز ڕایشنباخ،فریدریک کراوس،گریلین و هرزبرج.لە ئینگلتەراش کەسایەتی دیار کە نوێنەرایەتی ئەم قوتابخانەیەی دەکرد ئایر بو.زۆربەی زاناکان و ماتماتیکیەکان ئارەزو مەند نەبون لەگەڵ کێشە کانی میتافیزیک. بەشکی تر کە پۆزەتیڤیستی کلاسیکی دامەزراوە لەلایەن کۆمتەوە کە ئامانجی رێخستنی زانستی کۆمەڵناسی بوە.\nلە سالی ١٩٠٧ بیرکاری زان هانزهان،ئابوریناس ئوتۆ نیورات،وفیزیکزان فلیپ فرانک ،پاشان ئەمانە بونە ئەندامی دیاری ئەلقەی ڤێنا گروپیکیان دروست کرد بۆ گفتوگۆکردنی زانستی فەلسەفە.ڤیتگنشتاین لە پرەنسیپی سەلماندن «verifiability principle» کە واتایە بۆ دەڕبرین (meaning of a proposition) کە هاوتایە لەگەل میتۆدی دەسەلمێنێت (method of verifying) دەڕبڕین، مانای کۆمەڵێک ئەزمونە بەیەکەوە کە هاوتان بۆبونی دەڕبڕینە کان بە ڕاستی. (Vol. 5, 52-57)][New York: Macmillan.\nلۆجیکەل پۆزیتیڤیزم لە ١٩٣١لە لایەن بلوم بێرگ وهیربیرت کە گەڵاڵەی کۆمەڵیک ئایدیا ی فەلسەفیان کرد. لەلایەن ئەلقەی ڤێناوە پێشکەشکراوەلە ناویاندا <>ئەزمونگەری لۆجیکی» «ئەزمونگەری زانستی» «پۆزیتیڤیزمی لۆجیکی نوێ>> بەلام بەزۆری بە ناوی پۆزیتیڤیزمی لۆجیکیە وە ناسێنرا. (ترادسیۆنی ئەزمونی ڤێنا)، وە پەیوەندیەکی نزیکی هەیە لەگەل ئەزمونگەری بەریتانی ،تا گەشتە لوتکەی دژە میتافیزیکی.\nئە ندامانی ئەلقەی ڤێنا یەک هەڵوێستیان هەبووبەرام بەربە فەلسفە ی زانست.ئەم کۆڕە شێوازی بیرکردنەوە ییان بەهاوکاری وکاری هاوبەش بوو پیکەوە،کارەکتەرایزکرابوبە پشتن بەستن بە دووتایبتمەندی سەرەکیەوە:یەکەم؛ئەزمون تاکە سەرچاوەی مەعریفەیە ،مەعریفەش لە ئەزمونەوە،دووەم شیکردنەوەی لۆجیکی هەڵدەسێت بەجیبەجیکردن و چەسپاندان بە هاوکاری لۆجیکی ڕەمزی کە میتۆدێکی پەسەند کراوە،وەچارەکردنی کێشە فەلسەفیەکانی گرتۆتە ئەستۆی. ئەم دوڕاسپاردەیە بۆ ئەزمونگەرا پۆزیتیڤیزستەکان ،مانای وایە ئەوان گەشتونەتە ئەنجامیێک کە ناسراوە وەک پۆزیتیڤیستی لۆجیکی ودیاریکردن و ناساندنیان لە پۆزیزستیڤیست و ئەزمونەکای پیشو.ئەم کۆرو کۆنگرەیە دەربارەی کۆری ڤینا بە ناوی تێگەشتنی زانستیانەی جیهان پەخشبلاوکرایەوە1996, 331 – hereinafter VC).(Vienna Circle encyclopedia)].] کواین دان بەوەدا دەنێت کە کاریگەری پۆزیتیڤیزمی لۆجیکی و فەلسەفەی کارناپی لەسەر هەبوە وە،کواین هەوڵی داوە زاڵ بێت بەسەر بەشێکی ئەوهەڵوێستە نەگونجاوجیاوازە بۆنیورات وکارناپ،وە پارێزگاری کردن لەو دیدوتێڕوانینەی کە گوایە ڕاستە.لە نیوراتەوە، کواین هەموو ئەوکۆنسێپتانەی دەگرێتە خۆ(فۆلیبلیزم،کۆگەرای،وهۆلیستیک) بۆ زانست، وە لە دیالۆگێکی فەلسەفی دورو درێژ لەگەڵ کارناپ،کواین گەشەی پێدا نەک تەنها بۆڕەخنەگرتن لە جودای کردنی شێکردنەوە /شتی دەستکرد یان پیک هێنراو (analytic/synthetic) .پەیوەندی نێوان کواین و ئەلقە ی ڤێنا فۆکەس دە خاتە سەر دوو کێشەی سەرەکی :ڕەخنەی کێشەی (analyticity) وە سروشتی ڕستەی تێبینیکردن (observation sentences).پێس شیکردنەوەی پەیوەندی نێوان کواین وئەلقەی ڤێناگرنگە بۆ ڕوونکردنەوەی واتای فەلسەفەی سروشت گەری ،لای کواین ئەوپەی بردنەی بەرئەنجامەی فەلسەفیە.ئەو نەی گوتوە کە «هیچ شتێک ڕونادان لە جیهاندا» بە بێ دوبارە دابەشکردنەوەی شتە بچوکە فیزیایەکان.\n[QUINE 1981,98] کارناپ یەکیکە بو لە لیکۆڵەرەوان و بەرێوە بەرانی پۆزیتیڤیزمی لۆجیکی وە یەکێک بو لە فەیلەسوفە دیارە کانی سەدەی بیست.کارناپ هاوبەشیکردنیکی گرنگی دروست کرد لە فەلسەفەی زانستدا،فەلسەفەی زمان،تیۆری ئیحتیمالی،لۆجیکی ئیستقرائی،ولۆجیکی شێوەی.کارناپ میتافیزیکی ڕەت کردوە وەک شتێکی بێمانا لەبەرئەوەی ستەیتمینتی میتافیزیکی ناتوانرێت بسەڵمینریت یاخود پشت راست بکرێتەوە وە نە دەتوانرێت بەدرۆ بخرێتەوە لە رێگای ئەزمونەوە.کارناپ جەخت دەکاتەوە کە زۆرینەی کێشە فەلسەفیەکان لەڕاستیدا کێشەی قەڵبن(pseudo-problems) ئەمەش دەرئەنجامی خراپ مامەڵەکردنە بۆزمان.هەندیک لەوانە دەتوانرێت چارەسەر بکرێن کاتێک کە دەیان ناسینەوە کە ئەوانە دەڕبرینی پرسێکن نین بۆ حەقیقەت(Fact)،بەلام زیاتر هەڵبژاردەیەکی تایبەتە لە نێوان جیاوازی چوارچێوەی زمانەوانی. بەم جۆرە شیکردنەوەی لۆجیکی بۆ زمان دەبێتە ئامرازیکی سەرەکی بۆچارەسەری کێشە فەڵسەفیەکان.لە وکاتە وەی زمانی ئاسای بێمانا یاخود ناڕون بوە.کارناپ جەختی لە سەر پێویستی کۆششکردن کردوە بۆپرسی یان قەزیەی فەلسەفە لە زمانی دەستکرددا (artificial languages)کە بەڕێوە دەبرێت لە لایەن قانونەکانی لۆجیک وماتماتیک.بە پیی زمانەکان،(In such languages) ئە و هەڵسوکەوت دەکات لەگەل کێشەکانی مانا بۆ ستەیتمینت ،لێکدانەوەی جیاوازبۆ ئیحتیمال،سروشتی یەکلاکردنەوە،وە جوداکردن لە نێوان شیکەرەو و دەستکردی (analytic and synthetic)،پێشکەوت و دواکەوت (priori and a posteriori)،وە پیویستی و ستەیتمێنتی کتو پر(contingent statements).\nپێش هێوم فەلسەفەی ئەزمونگەری گەشەیپێدرابو لە لایەن جۆن لووک و بڕێکلی یەوە.بەلام ئەوان سەرکەوتونە بون بۆ هاوتاکردنەوەی ئەنجامی لۆجیکی لە ئەزمونگەرایەوە.بۆ لوک و بەرکەرلی تەنها ئایدیایەک بو لە ناو مێشکدا.هیوم بانگەشەی ئەوە دەکات کە دادوەری، ستەیتمینتەکان،دەڕبڕینەکان،کە ڕاستن یان هەڵە ن لە ڕیی پێناسەو دەربارەی حەقیقەت:ئەوانە تەنها پەیوەندیەکی ئایدیاین.


یەکێتی دواین بڕیاری خۆی لە بارەی پرسی وەرگرتنی وەزیری داد دەدات – Standard Kurd\nلەلایەن ستاندار Posted on كانونی یه‌كه‌م 17, 2018 1355 جار بینراوە 0 سەرنج\nڕێبوار تەها پەرلەمانتاری یەکێتی لە ئەنجومەنی نوێنەران ڕایدەگەیەنێت ئەگەر سبەینێ سێ شەممە ناوی کاندیدی یەکێتی بۆ پۆستی وەزیری داد کە خالید شوانیە نەخرێتە دەنگدان حیزبەکەی بایکۆتی بەشداریکردن لە دانیشتنەکە دەکات.\nلەلایەکی تر بەشار کیکی پەرلەمانتاری پارتی ڕایگەیاندووە عادل عەبدولمەهدی ـ یان سەرپشک کردووە کەسایەتیەکی سەربەخۆ کاندید بکات.\nبڵاوکراوەی پێشووئەزبەنی دوێنێ و مەرجەعیەتی ئەمرۆ\nبڵاوکراوەی نوێترنیشتمان و مانگا و کاھین


Ö:: پشتیوانی کۆمه‌ڵێک له ئه‌ندامانی پێشووی ڕێبه‌رایه‌تیی حیزب له حیزبی دێموکراتی کوردستان\nپشتیوانی کۆمه‌ڵێک له ئه‌ندامانی پێشووی ڕێبه‌رایه‌تیی حیزب له حیزبی دێموکراتی کوردستان\nخه‌ڵکی به‌شه‌ڕه‌فی کوردستان\nئه‌ندامان‌و لایه‌نگرانی حیزبی دێموکڕاتی کوردستان\nئێمه وه‌ک کۆمه‌ڵێک تێکۆشه‌ری سیاسی که له قۆناغێک له قۆناغه‌کانی رابردووی خه‌باتی حیزبی دێموکڕاتی کوردستانی ئێراندا، ئه‌ندامی ده‌فته‌ری سیاسی، ئه‌ندام، جێگر یا موشاویری کۆمیته‌ی ناوه‌ندی حیزبی دێموکڕاتی کوردستانی ئێران بووین‌و له ریزی پێشه‌وه‌ی ئه‌و حیزبه‌دا تێکۆشانمان بووه.\nله قه‌یرانی ئه‌م دوایانه‌ی حیزبدا، وه‌ک زۆر لایه‌نی سیاسی‌و دڵسۆزی دیکه‌ی حیزب‌و جوڵانه‌وه بۆ پێشگیری له له‌تبوونی حیزب هه‌وڵی زۆرمان دا. به‌ڵام تکا و‌هه‌وڵه‌کانمان ئاکامی دڵخوازی نه‌بوو.\nئێمه وێڕای ده‌ربڕینی به‌داخبوونمان له له‌تبوونی حیزب، له‌و باوه‌ره داین که به هۆی هه‌ل‌و مه‌رجی گرینگ‌و هه‌ستیاری ئێستا، پێویسته نه‌ک هه‌ر ره‌وتی لێکترازان له‌وه قووڵتر نه‌بێته‌وه، به‌ڵکوو ئه‌و رووداوه بکرێته ده‌رفه‌تێک بۆ پێداچوونه‌وه به که‌م‌و کوڕی‌یه‌کانی حیزب له بواره جۆربه‌جۆره سیاسی‌و ته‌شکیلاتی‌یه‌کاندا. نوێکردنه‌وه و له گه‌ڵ سه‌رده‌م گونجاندنی قه‌واره و شێوه‌ی کاری ئه‌و حیزبه‌و جێگر کردنی شێوه گه‌لێکی سیاسه‌ت کردن که گونجاو و به قازانجی جوڵانه‌وه‌ی رزگاریخوزانه‌ی گه‌له‌که‌مان له رۆژهه‌ڵاتی کوردستان بێ.\nسه‌ره‌ڕای هه‌موو که‌م‌و کورتیه‌ک که هه‌موو لا له رابڕدوودا بوویانه، ئێمه پێمان وایه که هاوڕيێانی سه‌ر به لایه‌نی که‌مینه‌ی کۆمیته‌ی ناوه‌ندیی پێشوو به جیددی به‌خه‌می گه‌ڕانه‌وه‌ی ته‌بایی بۆ نێو ریزه‌کانی حیزب بوون و ئێستاش که به جیا کارو تێکۆشانی خۆیان درێژه پێده‌ده‌ن، به له‌به‌ر چاو گرتنی هه‌ڵوێسته‌کانیان به تایبه‌تی هێڵه‌گشتی‌یه‌کانی رێبازیان، زه‌مینه‌و زه‌رفییه‌تی ئه‌وه‌یان زیاتر تێدایه که هه‌م چاکسازی له حیزبدا ئه‌نجام بده‌ن و هه‌م پێشگیری له‌وه‌ش بکه‌ن که پێوه‌ندیه‌کانی نیوان ئه‌وان‌و لایه‌نی به‌رامبه‌ر به ئاقاری نه‌خوازراودا بڕوا.\nهه‌ر بۆیه پاراستنی به‌رژه‌وه‌ندی‌یه‌کانی بزوتنه‌وه‌ی کورد له رۆژهه‌ڵاتی کوردستان‌و چالاکتر بوونی گه‌له‌که‌مان له‌و به‌شه‌ی کوردستان‌دا و پێکهاتنی که‌ش‌و هه‌وایه‌کی هاوڕێیانه له نێوان هه‌موو هێزه سیاسی‌یه‌کاندا له به هێز بوون‌و سه‌رکه‌وتنی حیزبی دێموکڕاتی کوردستان- ئێران دا ده‌بینین.\nسه‌رکه‌وه‌ێ جوڵانه‌وه‌ی رزگاریخوازانه‌ی گه‌لی کورد.\nبه‌رده‌وام بێ برایه‌تی‌و یه‌کگرتویی هێزه سیاسی‌یه‌کانی کورد له هه‌موو کوردستان به گشتی‌و له رۆژهه‌ڵاتی کوردستان به تایبه‌تی.\n1. مسته‌فا شه‌ڵماشی\n2. سه‌ید ئه‌حمه‌د حوسێنی\n3. سه‌رهه‌نگ ئیره‌ج قادری\n4. جه‌عفه‌ر حامیدی\n5. خالید حه‌سه‌نپوور\n6. خدر دۆڵه‌گه‌رمی\n7. ره‌حیم محمدزاده\n8. فه‌یسه‌ڵ ایراندوست\n9. فه‌تاح ریحانی\n10. هاشم رۆسته‌می\n11. ئه‌حمه‌د پادگانی\n12. سه‌ید حه‌سه‌ن هاشمی\n13. حه‌مه‌خان مروه‌تی\n14. عه‌بدولخالق حه‌فیدی\n15. محه‌مه‌دئه‌مین ره‌شیدی\n16. جه‌عفه‌ر منگوڕی\n17. عه‌زیم ئه‌فسه‌ر\n18. قاسم قازی\n19. ناسر پیرانی


كتێبی دادپه‌روه‌ریی كۆمه‌ڵایه‌تی و ئه‌زموونی باشووری كوردستان كه كتێبێكی ڕه‌خنه‌یی فكری و سیاسییه له باره‌ی ئه‌زموونی باشووری كوردستان، هه‌وڵێكی نووسه‌رو رۆژنامه‌نووس عه‌داله‌ت عه‌بدوڵڵا-یه بۆ ڕاڤه‌كردنی ئه‌م به‌ها مرۆییه‌و پێشێلكردنی له‌واقعی هه‌رێمدا. كتێبه‌كه له دوو توێی160 لاپه‌ڕه‌دا له چاپخانه‌ی كارۆ چاپكراوه‌وبڵاوبۆته‌وه.\nنووسه‌ر له بڕگه‌یه‌كی ناوه‌ڕۆكی ئه‌م كتێبه‌دا ده‌ڵێ: ئێمه نه ده‌وڵه‌تی یاساو دامه‌زراوه‌ییمان به‌دیهێناوه كه دادپه‌روه‌رانه سامانی وڵات به‌سه‌ر هاووڵاتیاندا دابه‌شبكات، نه ده‌ست بۆ چاكسازیی سیاسی و دارایی ریشه‌یی ده‌به‌ین، نه چه‌مكی هاووڵاتیبوونمان شوێنی به ئینتیما خێڵه‌كی و ناوچه‌یی و په‌یوه‌ندییه خزمخواهییه‌كانمان، چۆڵكردووه!، نه كۆمه‌ڵگه‌ییه‌كی مه‌ده‌نیشمان هه‌یه كه، دوور له ئیراده‌و دنه‌ی پارته سیاسییه‌كان، فشاری خۆی هه‌بێ بۆ جڵه‌وكردنی نادادپه‌روه‌ری و پاراستنی به‌رژوه‌ندیی چینه كۆمه‌ڵایه‌تییه‌كانی.\nئه‌مڕۆ شانبه‌شانی شه‌پۆله‌كانی به‌رزبوونه‌وه‌ی رێژه‌ی بێكاری و هه‌ژاری له‌دنیاو ناوچه‌كه‌دا، ترسی هه‌موو ئه‌و بۆشاییانه، له‌وه‌شدایه كه، له یه‌ككاتدا، هه‌م زیانی گه‌وره له‌هه‌ر پرۆژه‌یه‌كی گۆڕانی سیاسی و كۆمه‌ڵایه‌تی له‌كۆمه‌ڵگه‌دا ده‌دات، هه‌م ئاسایشی كۆمه‌ڵایه‌تی ئه‌شێوێنێت، هه‌م مه‌رگدۆستی و تیرۆریش، ئه‌بوژێنێته‌وه.


ئەنجامى لێکۆڵینەوەکان لەبارەى ڤیدیۆى بەقاچاخبردنى ڤاکسین لە هەرێمەوە بۆ ئێران ئاشکرا کرا\n2021.04.21 - 16:44\nوەزارەتى تەندروستى حکومەتى هەرێمى کوردستان رونکردنەوەیەکى لەبارەى بڵاوبوونەوەى ڤیدیۆى بەقاچاخبردنى ڤاکسینى ڤایزەر لە هەرێمى کوردستانەوە بۆ ئێران بڵاوکردەوە.\nوەزارەتى تەندروستى حکومەتى هەرێمى کوردستان (21ى نیسانى 2021) لە رونکردنەوەیەکدا ئاماژە بەوە دەکات کە ئەو ڤیدیۆیە دروستکراوە و هیچ پەیوەندى بە هەرێمى کوردستانەوە نییە.\nئەوەش رونکراوەتەوە کە ڤیدیۆکە بە مۆرێکى ساختەى بەناو وەزارەتى تەندروستى هەرێمەوە پیشان دراوە.\nلە دوێنێ شەوەوە ڤیدیۆیەك بڵاوبووەتەوە گوایە سندوقێکی ڤاکسین جۆری فایزەر دزەی کردووە بۆ یەکێک لە وڵاتان، بەپێویستی دەزانین بۆ ڕای گشتی و هاوڵاتیان و دامودەزگاکانی ڕاگەیاندن ڕوونبکەینەوە کەوا ئەم ڤیدیۆیە دروستکراوە و هیچ پەیوەندی بە هەرێمی کوردستانەوە نیە وە بەناوی کەناڵی BBC بە مۆرێکی ساختەی بەناو وەزارەتی تەندروستی هەرێمی کوردستان پێشان دەدرێت.\nدەستبەجێ لەلایەن تیمی سەرپەرشتیاران لە وەزارەتمان دەستیان بە لێکۆڵینەوەی سەرەتایی کرد بەهەماهەنگی و پەیوەندی لەگەڵ وەزارەتی تەندروستی عێراقی فیدڕال و چاودێریکردنی هەردوو بەڕێزان وەزیری تەندروستی عێراق و هەرێمی کوردستان و نوێنەری کۆمپانیای بەرهەمهێنەری ڤاکسینی (ڤایزەر) کە دەرەنجامی سەرەتایی دەرچوو هیچ ئەسڵ و ئەساسی نیە بەڵکو ئەم ڕاستیانەی خوارەوە دەخەینە ڕوو:\nهیچ فۆرم و مۆرێکی تەندروستی هەرێم لەسەر ڤاکسینەکانی ڤایزەر بەکارنایەت چونکە ڕاستەوخۆ ڤاکسینەکە بۆ هەرێمی کوردستان دابین نەکراوە بەڵکو تەنها لەڕێگەی وەزارەتی تەندروستی عێراقی فیدڕاڵ بۆیە ئەو کارت و مۆر و فۆڕمە هیچ سەرچاوەیەکی ڕاستی و دروستی نیە.\nجۆرەکانی ئامێری چاودێریکردن و پارامیتەری سەر سندوقەکە و زانیاریەکان تەواو جیاوازە و هاوشێوەی ئەو جۆرە نیە کە لە هەرێمی کوردستان وەرگیراوە.\nنوێنەری کۆمپانیای ناوبراو لەگەڵ هەموو سندۆقێك لەکاتی گواستنەوە ئامادە دەبن تا دەگاتە سەنتەری بەکارهێنان وە بۆ هەر گواستنەوەیەک بە سیستەمی چاودێریکردنی کۆمپانیا لە سەنتەری سەرەکیەوە ئاگادار دەبێت.\nبۆیە دڵنیاتان دەکەینەوە کەوا تا ئێستا ٩ سندوق لە ٨ سەنتەری ڤاکسین لە هەرێمی کوردستان وەرگیراوە، کە هەر هەموویان جێگا و ڕێگای دابەشکردنی ڕوونە بەتەواوی داتا و زانیاری و چۆنیەتی دابەشکردن تۆمارکراوە بەسیستەمی مەرکەزی لەگەڵ بەغداد بەستراوە.\nئەنجامى لێکۆڵینەوە لە گیانلەدەستدانى مامۆستاکەى کۆیە ئاشکرا کرا\n2021.04.28 - 17:05\nهاتوچۆى هەرێم: بڕيار لەبارەى ئۆتۆمبێلە بێسەرەتاكانەوە دەدەین\n2021.05.01 - 21:56